“Naj žena IZAZOV”: Deset dana sam pila napitak od cimeta i meda za koji kažu da “ekspresno topi SALO” i evo šta mi se dogodilo – Srbijausrcu\n“Naj žena IZAZOV”: Deset dana sam pila napitak od cimeta i meda za koji kažu da “ekspresno topi SALO” i evo šta mi se dogodilo\nby admin October 10, 2021, 6:43 pm 1.6k Views\nPočetkom meseca naišla sam na video koji je objavila jedna dijetičarka na TikToku, naime ona je tvrdila da čarobni napitak od cimeta i meda može da utiče na skidanje sala sa stomaka. S obzirom da volim cimet i imam višak kilograma, odlučila sam da deset dana pijem ovaj napitak, dva puta dnevno – jednom ujutru i jednom uveče, pa da vidim da li će se pojaviti neki rezultati.\nKada sam započela ovaj eksepriment imala sam 91 centimetara u stomaku i 76 u struku, a što se kilaže tiče, ako je za verovati vagi, imala sam 54 kilograma i 400 grama “okruglo”. Danas, deset dana kasnije imam 88 centimetara u stomaku, 74 u struku, ali nisam skinula ni gram.\n“Svaki drugi dan sam radila vežbe”\nTokom ovih 10 dana, svaki drugi dan sam radila vežbe istezanja i pravila oko četiri hiljade koraka u danu. Ishranu sam samo malo korigovala, toliko da sam izbacila kasnu i jaku večeru, a preko dana sam vodila računa da iznegavam pecivo.\nDoručak mi je bio lagan, najčešće sam jela ovsenu kaši ili musli, a za ručak sam sebi dozvolia da jedem šta god želim.\n“Prvih pet dana sam poštovala recept, a sedmog sam rešila da dodam cimet i med u nes kafu”\nPrvih pet dana sam poštovala “recept” i pripremala ovaj napitak krajnje jednostavno – u šolju sa zagrejanom vodom dodavala sam jednu kašičicu meda i jednu kašičicu cimeta, lepo sve pomešala i polako ispijala, dok je još toplo. Međutim, petog dana naveče sam napravila jednu kobnu grešku! Pošto sam pripremila napitak ostavila sam ga predugo u kuhinji i kasnije kada sam se setila da ga popijem bio je hladan i izuzetno neukusan – tada sam jedva uspela da popijem pola šolje, a kada sam legla u krevet dugo mi je bilo muka.\nZbog toga sam šestog dana odlučila da pripremam čaj od nane i da u njega dodam oba sastojka – međutim ni to nije baš najbolje fukncionisalo i ukus koji mi je ostajao u ustima je bio izuzetno neprijatan.\nSedmog dana sam rešila da dodam cimet i med u nes kafu, bez mleka, i mogu da kažem da je to solidno funkcionisalo. Zbog toga sam pomislila da će biti podjednako ukusno da osmog dana stavim med i cimet u jutarnju domaću … To je bila loša ideja zbog koje sam dosta vremena provela na kolenima naslonjena na toaletnu šolju.\nPoslednja dva dana sam pravila ovaj napitak u kombinaciji sa nes kafom i tako postala “noćna ptica” koja nije mogla da zaspi pre jedan sat posle ponoći.\n“Izgubila sam dva centimetra”\nVeć posle četvrtog dana primetila sam veliku razliku, pogotovo u struku. Tada sam se drugi put izmerila i videla da sam izgubila po dva centimetra i u stomaku i u struku, ali kilaža je stajala u mestu.\nNisam sigurna da li je moje mešanje cimeta i meda sa drugim sastojcima, kao što je kafa, uticalo na to da se uspmori proces mršavljenja – pošto sam od četvrtog dana sve do desetog izgubila samo jedan centimetar u stomkau, a u struku ništa.\n“Slutim da su ove modifikacije uticale na finalni rezultat”\nRešila sam da posle ovih deset dana napravim pauzu od nedelju, možda i dve, pa ću ponovo da probam, ali ovaj put ću se pridržavati originalnog “recepta”. Slutim da su ove modifikacije uticale na finalni rezultat, ali prosto nisam mogla drugačije da izguram sve ovo.\nMeđutim na kraju sam ipak imala rezultate i time dobila motivaciju da probam ponovo.\nToplo preporučujem svakome da proba i ovom prilikom apelujem da pijete ovaj napitak dok je još topao ili barem mlak.\nZbog ovih navika idete u rikverc! Evo kako da na PRIRODAN NAČIN smanjite apetit i IZGUBITE KILOGRAME\nby admin December 1, 2021, 10:11 pm


Obeležen Međunarodni dan sestrinstva – Ozon Media\nRadno i svečano, kao i pretrhodnih godina, Opšta bolnica Sremska Mitrovica je u saradnji sa Zavodom za javno zdravlje, Udruženjem zdravstvenih radnika grada Sremska Mitrovica, Domom zdravlja, Apotekarskom ustanovom i Medicinskom školom obeležila 12. maj – Međunarodni dan sestrinstva. Tom prilikom, održana je edukacija za zdravstvene radnike u Edukativnom centru Opšte bolnice Sremska Mitrovica. Predavač je bila predsednica Udruženja zdravstvenih radnika grada Sremska Mitrovica, Zorica Blagojević, dipl. medicinska sestra zdravstvene nege.\nU svom izlaganju, predavač je podsetila na začetke sestrinstva u našoj zemlji i načine na koji se ovaj dan obeležavao od 1930. godine, kada je održan i Prvi kongres medicinskih sestara u staroj Jugoslaviji.\nTakođe se osvrnula i na rad i ulogu medicinskih sestara koje su nekada radile u mitrovačkoj ustanovi i znanje koje i današnjim generacijama pomaže u praksi.\nZorica Blagojević je kroz prezentaciju postavila pitanja: kakva je uloga medicnske sestre danas, da li se i koliko vrednuje njen rad, kako se u našem društvu razume njihov prepoznatljiv program delovanja koji ima legitimni status, kako se njihova uloga prihvata kao nezavisna i paralelna traka medicine i zašto ne postoji način da njihovo široko delovanje ima mogućnosti za napredovanje u sistemu odlučivanja i vrednovanja stepena obrazovanja.\nOčekujući odgovore na ova pitanja, medicinske sestre i dalje će nositi veliko breme kada je reč o lečenju, vođenju brige i sprovođenju nege obolelih.\nRadovi u ulici Vuka Karadžića teku bez problema\nPredstava „Štrumpfovi i Majka priroda“ na sceni mitrovačkog pozorišta\nMitrovački SNS proslavio Svetu Petku\n28.10.2019. Ozon Komentari su isključeni na Mitrovački SNS proslavio Svetu Petku\nDve nesreće, dve povređene osobe\n26.10.2018. Ozon Komentari su isključeni na Dve nesreće, dve povređene osobe\nTrka kroz Srbiju – „Putevima rimskih imperatora“\n11.06.2013. Ozon Komentari su isključeni na Trka kroz Srbiju – „Putevima rimskih imperatora“\nOd sutra vakcinacija u Sremskoj Mitrovici bez prijave na portal eUprave\nMitrovački kik bokseri osvojili zlato i plasman u finale!\nFK Radnički odigrao nerešeno protiv Kabela iz Novog Sada\nI danas otvorene samo apoteke, pijace, pumpe i prodavnice prehrane


Premijerka Srbije Ana Brnabić izjavom pokazala stvarnu sliku: Uvedene sankcije predstavnicima RS-a krajnje nekorektne\nVijesti / Ana Brnabić\nAna Brnabić, premijerka Srbije navodi da je za nju bilo mnogo važno da učestvuje na “Јahorina ekonomskom forumu”.\nSmatra da je podrška predstavnicima RS, prije svega članu Predsjedništva Bosne i Hercegovine Miloradu Dodiku, kao i predsjednici RS Željki Cvijanović mnogo važna.\n“Sankcije koje su uvedene su krajnje nekorktne i za mene ne postoji nijedan racionalan razlog za takvu odluku određenih strana i želim da svojim prisustvom ovdje, stalnom komiunikacijom i dijalogom pokažem podršku, šta god to koštalo mene”, ocijenila je Brnabić.\nBrnabić navodi da je to principijalna politika i da se Srbija drži te iste politike.\n“Mislim da jedino što oni rade jeste da brane Dejtonski mirovni sporazum, Ustav BiH, ja sam predsjednica Vlade države koja je takođe garant Dejtonskog sporazuma i u tom smislu jesmo na istoj strani.\nDakle Dejtonski sporazum ne možete mijenjati i entitetima ne možete nametati ništa što nije eksplicitno dogovoreno i prihvaćeno od strane svih i u skladu sa tim Dejtonskim sporazumom”, dodaje Brnabić.\nGovoreći nedavno o Rusiji, ona je navela da je teško braniti principijelni stav Srbije, ali se “to čini iz dana u dan, jer smo izloženi svakodnevno pritiscima“.\n“Međunarodno pravo je jasno, to što ga sile svijeta upotrebljavaju na način kako njima odgovara u datom trenutku, to je druga stvar. Nas kao teritorijalno malu zemlju brani to međunarodno pravo“, poručila je Brnabić.


Radojičić: Konkretne mere protiv zagađenja - Beograd - Dnevni list Danas\nPočetna » Beograd » Radojičić: Konkretne mere protiv zagađenja\nRadojičić: Konkretne mere protiv zagađenja\nGradonačelnik Beograda Zoran Radojičić najavio je planove i investicije kako bi se životna sredina u glavnom gradu očuvala, uz nastojanje da se umanje svi oni segmenti koji je ugrožavaju, saopštio je gradski Sekretarijat za informisanje.\n4Piše: FoNet 18. januara 2020. 17.58\n„Beograd planira konkretne mere za saobraćaj, grejanje, energetsku efikasnost i ozelenjavanje. U planu su subvencije za energetsku efikasnost i do 90 odsto sredstava, kao i to da se ugasi još tridesetak induvidualnih kotlarnica, preostalih u nadležnosti grada“, rekao je Radojičić gostujući u Dnevniku 1 Radio televizije Srbije (RTS).\nKao posebno značajan projekat on je naveo metro koji bi trebalo da bude povezan sa BG vozom.\n„To će umogome doprineti unapređivanju javnog prevoza i rasterećenju centra grada od vozila, a samim tim i smanjenju zagađenja vazduha“, naveo Radojičić, i dodao da je deo planova za očuvanje životne sredine i obilaznica oko Beograda.\nSledeći važan projekat, kako je najavio, biće i toplovod između Obrenovca i Novog Beograda.\n„Značajan deo Novog Beograda, a i generalno Beograda, povezao bi se na ovaj način i rasteretio deo grada koji se greje individualnim ložištima“, precizirao je Radojičić.\nOn je podsetio da je Beograd prošle godine kupio 244 novih autobusa sa „evro 6“ motorom, i najavio da će ove godine Grad kupiti još sto takvih zglobnih autobusa, kao i 40 trolejbusa i deset električnih autobusa.\nBeograd, Zagađenje, Zoran Radojičić\nRadojičić u obilasku završnih radova na novom krilu Doma zdravlja u Obrenovcu\nVesićeva ideja o autobusima na gas dobra kao simbol, ali bez učinka\nNDMBGD: Obaveza Vlade iz 2018. predstavljena kao hitna mera protiv zagađenja\n18. januara 2020. u 18.57\nVrabac sa grane kaže:\n18. januara 2020. u 22.59\nGradonačelniče, a na nas ste skroz zaboravili.\n19. januara 2020. u 20.11\nUgledajte se na Šabac pa neka Grad finansira uvođenje daljinskog rgrejanja u privatnim kućama.Kakav Metro on se gradi za Karićgrad.\n25. januara 2020. u 10.35\nČestitam Gradonačelniče,Vi ste odmah održali obećanje ,danas 25 januara Beograd je vicešampion sveta u zagađenju.Doduše bili smo i prvaci.


Stanje dosta dobro | Palelive.com\nPočetna Regija Istočno Sarajevo Stanje dosta dobro\nISTOČNO SARAJEVO – Na području grada Istočno Sarajevo stanje je trenutno dosta dobro, svi putni pravci su prohodni, pa i do najudaljenijih mjesta, rekao je Srni gradonačelnik Vinko Radovanović.\nRadovanović je istakao da je, od šest opština u sastavu grada, jedino opština Sokolac proglasile prestanak vanrednog stanja.\nOn je istakao da sada najveći problem na području grada predstavlja odvoz smeća zbog nemogućnosti pristupa kontejnerima i deponijama, ali se intenzivno radi na tome da se i taj problem riješi.\n“Došlo je do topljenja snijega, ali za sada nema velike opasnosti od poplava”, rekao je on i dodao da se situacija na terenu prati.\nPrema njegovim riječima, štabovi za vanredne situacije i Civilna zaštita imaju planove djelovanja, a pročišćavaju se i odvodi kako bi usljed otapanja snijega mogli primiti svu vodu.\nRadovanović je naglasio da je danas nastava u svim pškolama na području grada počela, jer su prestali razlozi zbog kojih je bila obustavljena.\nRadovanović je naglasio da je grad Istočno Sarajevo zbog niskih temperatura i velike potrošnje ogreva opštini Sokolac obezbijedio 20 tona uglja za zagrijavanje osnovne i srednje škole.\nPrethodni članakU saobraćajnoj nesreći poginuo Spasoje Jasika\nNaredni članakPoplavljeno preduzeće “Novi elastik”


Antić: O ceni struje još se razgovara\nMinistar rudarstva i energetike Aleksandar Antić danas je rekao da još nije doneta odluka o tome koliko bi struja u Srbiji trebalo da poskupi.\n- O ceni struje se još razgovara. Nastojima da poskupljenje, u interesu građana, bude što manje - rekao je Antić na Ekonomskom samitu Srbije.\nOn je dodao da će se narednih dana znati šta je predlog Vlade o tome koliko bi struja trebalo da poskupi.\nMinistar finansija Dušan Vujović danas je za RTS rekao da će Vlada Srbije sutra odlučivati o ceni struje.\nAranžmanom koji je Vlada Srbije sklopila sa Međunarodnim monetarnim fondom (MMF) bilo je predviđeno da od 1. aprila 2015. struja bude skuplja 15 odsto.


Povodom "Konferencije beba" poklon-paketi uručeni mladim majkama\nFoto: N.N. | Povodom "Konferencije beba" poklon-paketi uručeni mladim majkama\nAnja Matarugić 30.06.2020 16:15\nBANJALUKA - Poklon-paketi opreme za bebe, kao i 150 kompleta posteljine za krevete za porodilje i bebe uručeni su danas Klinici za ginekologiju i akušerstvo Univerzitetskog kliničkog centra RS (UKCRS) povodom manifestacije "Konferencija beba".\nPoklone za majke i najmlađe uručila je Sonja Davidović, ministarka porodice, omladine i sporta RS, koja je rekla da je manifestacija "Konferencija beba" uspješno organizovana posljednjih nekoliko godina.\n"S obzirom na to da zbog pandemije virusa korona nismo bili u mogućnosti da organizujemo 'Konferenciju beba', mi smo sredstva izdvojena u ove namjene preusmjerili da pomognemo porodilištima u RS", rekla je Davidovićeva.\nDodala je da su tražili od porodilišta da im dostave listu potrepština koja im nedostaju.\n"Vjerujem da će ovi poklon-paketi sigurno biti od pomoći i da će služiti zaposlenima u UKCRS koji vrijedno rade", kazala je Davidovićeva.\nVlado Đajić, generalni direktor Univerzitetskog kliničkog centra RS, zahvalio je resornom ministarstvu za još jednu vrijednu akciju koju ju pokrenulo za pomoć UKCRS.\n"Zajednička želja i aktivnosti svih nas je da radimo na povećanju nataliteta", rekao je Đajić.\nDodao je da se već radi na preduslovima za rekonstrukciju porodilišta i Klinike za ginekologiju i dječje bolesti.\n"Mislim da su te aktivnosti pri kraju i da ćemo uskoro početi s aktivnostima u vezi sa izborom izvođača radova i tehničke specifikacije te načinom finansiranja tog projekta", naveo je Đajić.\nMile Bokan, doktor na Klinici za ginekologiju i akušerstvo UKCRS, zahvalio je nadležnom ministarstvu te dodao da će ova donacija biti adekvatno iskorištena.\nKonferencija beba Banjaluka UKCRS Porodilje Majke Bebe\nGrad želi udžbenike za 5. razred dati drugim lokalnim zajednicama\nBanjalučko naselje Borik dobilo novi park\nBez struje 14 ulica u Banjaluci


Šta da očekujete na Startap Akademiji (i važan apdejt) – Startit\nPripreme za ovogodišnju Startap Akademiju su u punom jeku – prošlog utorka ste u Domu Omladine imali prilike da čujete iskustva polaznika prve generacije, kao i da od organizatora saznate šta će polaznici moći da nauče tokom nešto više od dva meseca, koliko će program trajati.\nIpak, jedan od najvećih benefita ovakvog programa je networking, odnosno mogućnost da na jednom mestu, za veoma kratko vreme upoznate veliki broj mentora, investitora i eksperata, kao i iskusnih preduzetnika i onih koji tek počinju svoju preduzetničku karijeru. O ovome smo razgovarali i u ponedeljak na Start Trek događaju, gde ste mogli da upoznate neke od ljudi sa kojima će polaznici Akademije imati prilike da rade i dobijete najnovije informacije o Akademiji.\nDruga generacija Startap Akademije počinje sa radom drugog novembra, kada će polaznici imati prilike da predstave sebe i svoje projekte i upoznaju se (međusobno i sa programom), Prijave su otvorene do 23. oktobra, a ako imate želju da učite ali ne i tim, ne oklevajte da se prijavite – neki od najuspešnijih timova iz prve generacije su se upoznali i formirali na samoj Akademiji.\nProgramski deo Akademije počinje vikend kasnije, devetog novembra, dvodnevnom radionicom koju će voditi Salim Virani, jedan od najaktivnijih Lean Startup evanđelista i praktikanata u Evropi. Salim je pokretač Leancampa, međunarodne platforme koja kroz događaje i radionice povezuje osnivače i eksperte iz oblasti preduzetništva, i pomaže im da unaprede svoje znanje na praktičan način. Sa Robom Ficpatrikom je osnovao i Founder Centric, pod čijim okriljem realizuje niz radionica na Lean Startup, Customer Development i Business Model Generation teme. Mentor je i predavač u akceleratorima i institucijama kao što su Seedcamp, Springboard, Wayra, University College of London, Launch48 i Eleven, kao i osnivač niza tehnoloških startapa.\nSal redovno održava radionice na kojima sarađuje sa all-star postavom preduzetnika i autora kao što su Erik Ris, Aleks Ostervalder, Rob Ficpatrik, Andreas Klinger, Džon Malins i Dejvid Henmajer Hanson. Kao mentor i predavač je pomogao desetinama startapa sa nekih od najuspešnijih svetskih akceleratora, i lično, veoma sam srećan što ćemo imati prilike da ga čujemo i u Beogradu.\nSal će na Startap Akademiji održati dvodnevnu radionicu na kojoj će timovi imati prilike da upoznaju i usvoje i u praksi upotrebe neke od najvažnijih principa i tehnika koje koriste uspešni tehnološki startapi. Salov model je specifičan po tome što ne “robuje” ni jednoj “školi”, odnosno “startap metodologiji”, već koristi pristup koji osnivače stavlja u prvi plan i pomaže im da pronađu i odgovore na pitanja i probleme koji su najvažniji za njih i njihov startap.\nViše o Salimu ćete imati prilike da saznate već sutra, kada ćemo objaviti i još detalja o samom programu. U međuvremenu, iskoristite priliku da se upoznate sa nekim od predavača i mentora sa kojima će izabrani polaznici Startap Akademije imati prilike da rade, i ne zaboravite – prijave su otvorene još samo nekoliko dana.


Bezbednost je prioritet za novog šefa EULEX-a\nMeđunarodni predstavnici na Kosovu žele da povećaju sigurnost za sve građane i u tome svoju ulogu imaju pripadnici EULEX-a, KFOR-a i Policije Kosova.\nNovi šef EULEX-a Xavijer de Marnak je tokom njegove prve posete severnom delu Mitrovice od kako je preuzeo ovu dužnost izjavio da je njegov prioritet borba protiv organizovanog kriminala i ilegalnog trafikinga u oba dela grada.\nNiko ne može da očekuje poboljšanje ekonomske situacije ukoliko ne postoji vladavina prava, ističe prvi čovek EULEX -a.\nOn je naglasio da je važno da dve strane razgovaraju, te da će i on, sada nakon što ima bolje razumevanje situacije, razgovarati sa svima i raditi na većem prisustvu EULEX snaga širom celog Kosova, uključujući i sever.\nNamera novog šefa AULEX-a je, kako je rekao, da poveća vidljivost i prisutnost pripadnika EULEX-a na celom Kosovu uključujući i sever.\n“Albanci trebaju da razgovaraju sa Srbima, i Srbi sa Albancima, a međunarodna zajednica koja je prisutna ovde treba da razgovara sa svima. Moja namera je da povećam vidljivost i prisutnost pripadnika EULEX-a na celom Kosovu uključujući i sever. A što se tiče vladavine prava, moja namera je da povećamo angažovanje u borbi protiv organizovanog krimnala i ilegalnog trafikinga sa obe strane reke, jer sam siguran do postoji povezanost između njih”, rekao je de Marnak.\nNe očekuju se problemi na severu\nSevernim delom Kosova koji je uglavnom naseljen Srbima upravljaju srpske paralelne strukture, stoga taj deo zemlje i dalje je izazov za kosovske i međunarodne institucije kada je u pitanju uspostavljanje vladavina prava.\nEULEX na Kosovu, april 2010\nMandat misije EULEX-a na Kosovu je da pomogne i podrži kosovske institucije u oblasti vladavine prava.\nMarnak je prvog dana kada je došao na mesto šefa EULEX-a u oktobru ove godine kazao da mandat ove misije ostaje isti, ali je obećao promene u načinu izvršavanja zadataka.\nŠto se tiče bezbednosne situacije na severu, i novi komadant KFOR-a na Kosovu Erhard Biler izjavio je u petak u Prištini da ne očekuje nikakve probleme.\n“Poduzeli smo mere na severu zajedno sa EULEX-om i kosovskom policijom. Pokušavamo da povećamo stabilnost i bezbednosno stanje u tom delu zemlje što znači da smo spremno da odmah reagujemo na bilo kakve pretnje građanima u zemlji”, kazao je Biler.\nPosrednik Evropske unije za sever Kosova, italijanski ambasador Majkl Đifoni kazao je tokom Marnakove posete da je cilj EU da osigura stabilnost i bezbednost i dobro upravljanje, te da doprinese poboljšanju socijalnih i ekonomskih uslova života za sve građane Kosova..


Stručna služba Delta Agrara - Priče sa polja\nObjavljeno 15. новембра 2013.\nStručno-savetodavne službe u poljoprivredi rade na podizanju opšteg nivoa znanja poljoprivrednih proizvođača i njihovoj informisanosti o značaju modernizacije poljoprivredne proizvodnje, povećanja njene profitabilnosti i kvaliteta proizvoda. Pored toga, značajnu ulogu igraju i u promociji proizvodnje zdravstveno bezbedne hrane, podsticanja interesnog udruživanja poljoprivrednih proizvođača, zaštite životne sredine i poboljšanja uslova života na selu.\nStručno-savetodavna služba Delta Agrara postoji već 8 godina i u početku je svoj rad fokusirala na ispunjavanje planiranih marketing aktivnosti programa pesticida. S obzirom na to da Delta Agrar nije samo kompanija koja se bavi trgovinom, već i proizvodnjom poljoprivrednih proizvoda, stručno-savetodavna služba postala je 2010. godine nosilac korporativnih aktivnosti. U isto vreme, nastavila je da pruža tehničku podršku komercijalnim programima, sarađuje sa poljoprivrednim proizvođačima koji kupuju proizvode koje Delta Agrar distribuira (semena, pesticidi, đubriva, mehanizacija) i od kojih Delta Agrar otkupljuje poljoprivredne proizvode.\nRad stručno-savetodavne službe obeležile su u proteklom periodu prezentacije proizvoda koje Delta Agrar nudi i edukacije proizvođača voća i povrća, prvenstveno u oblasti pravilne primene pesticida u proizvodnji voća i povrća u cilju dobijanja zdravstveno bezbednog proizvoda. Ratarskim proizvođačima predstavljena je najsavremenija tehnologija koja se primenjuje na imanjima Delta Agrara, zahvaljujući kojoj se postižu nadprosečni prinosi. U svim predavanjima ističemo značaj uvođenja novih tehnologija kao i udruživanja, čime se postaje konkurentan na domaćem, ali i na inostranom tržištu.\nPosebno mesto u aktivnostima stručno-savetodavne službe zauzima promocija svih vidova kooperacije, s akcentom na kooperaciju u voćarstvu. Promocijom kooperacije u voćarstvu aktivno radimo na podizanju svesti poljoprivrednih proizvođača o značaju primene savremenih tehnologija u postizanju visokih prinosa. Istovremeno, razvojem kooperacije promovišemo profesionalno bavljenje poljoprivredom koje uz dobru zaradu omogućava ostanak na selu. Možemo biti zadovoljni rezultatima aktivnosti, s obzirom da je broj zainteresovanih kooperanata veliki.\nDelta Agrar je prepoznat kao kompanija koja je spremna da prenese svoje znanje i iskustvo svima koji se bave poljoprivredom ili to planiraju, što nas svakako svrstava u jednog od lidera u regionu. Na zvaničnom sajtu Delta Agrara, svi zainteresovani mogu, osim postavljanja pitanja našim stručnjacima, dobiti niz značajnih informacija o pesticidima, semenima, mineralnom đubrivu, mehanizaciji i pročitati savete na temu zaštite bilje. Nagrada za korporativni brend broj 1 u poljoprivredi za 2012. godinu svojevrsna je potvrda našeg dosadašnjeg zalaganja.\nRukovodilac stručno-savetodavne službe


Politika: Vučić: Više ne odgovaramo na uvrede Hrvata - BalkaniYUm.TV '); } //]]>\nVučić: Više ne odgovaramo na uvrede Hrvata\nČlanovi Vlade Srbije od danas će se uzdržavati od napada koji dolaze od hrvatskih zvaničnika, najavio je premijer Aleksandar Vučić.\n"Od danas će se članovi Vlade Srbije maksimalno uzdržavati povodom izjava hrvatskih zvaničnika, ne zato što smo slabi, nego zato što hoćemo da prestanemo da se Srbija i Hrvatska predstavljaju kao nedosrasle države koje igraju ping pong", rekao je Vučić na konferenciji za novinare.\n"Neka nastave da vređaju, mi ćemo gledati kako da ojačamo ekonomiju, jer svaki naš uspeh oni doživljavaju kao svoj poraz", istakao je Vučić.\nVučić je rekao da su srpski zvaničnici uvek govorili istinu.\n"Ne odričemo se nijedne reči, govorili smo o stradanju našeg naroda na stratištima u Hrvatskoj i u Oluji i da to više nikada više ne sme da se ponovi. Iza svake od tih reči stojimo i stajaćemo u budućnosti", naveo je Vučić.\nVučić je citirao kritike hrvatskih zvaničnika povodom njegovog nedavnog govora u Gradini, gde je Oluju nazvao "konačnim rešenjem".\n"Šta je netačno, gde su Srbi u Kninu, bilo ih je više od 90 odsto, koliko ih je danas", upitao je Vučić.\n"Nisu nikakve metafore kada govorim o kopanju očiju, to je stvarnost ustaških zločina, nisam govorio ni u kakvim metaforama, nego o činjenicama. Žao mi je što u Hrvatskoj nisu želeli da se odreknu fašističke prošlosti. Tražimo kajanje i saučešće porodicama žrtava, a ne da osuđuju unuke ustaških žrtava veličajući dede dželate", rekao je Vučić.\nHDZ: SRBIJA DA PRESTANE S PROVOKACIJAMA\nPredsednik Hrvatske demokratske zajednice Andrej Plenković pozvao je Srbiju da "stane s provokacijama" i "smiri tenzije" ponovivši da Hrvatska neće dopusititi Srbiji da, na osnovu svojih zakona o nadležnosti za procesuiranje ratnih zločina, procesuira hrvatske državljane za krivična dela na teritoriji Hrvatske.\nOn je na predstavljanju kandidata HDZ-a za 4. izbornu jedinicu rekao da je vreme da se Srbija suoči sa "vlastitom nedavnom prošlošću" i činjenicom da se rat nije vodio na teritoriji Srbije, zbog čega, po njemu, srpski zakon predstavlja "hibridnu regionalnu jurisdikciju, nepoznatu u međunarodnom krivčnom pravu," prenela je Hina.\n"Kada sam ovu situaciju tumačio koleginicama i kolegama u Evopskom parlamentu, rekao sam - zamislite da Rusija na takav način proširi jurisdikciju na Ukrajinu, i nisu im trebala dodatna tumačenja", kazao je Plenković.


Saznajemo: Novi ministri zdravlja i finansija u Crnoj Gori - NOVA portal\nSaznajemo: Novi ministri zdravlja i finansija u Crnoj Gori\nSvet Autor:Vojislav Milovančević05. nov. 202011:37 > 12:34\nNa čelo ministarstva zdravlja i finansija, dva resora koja će u narednom periodu biti pod najvećom pažnjom u Crnoj Gori, biće doktorka Jelena Borovinić Bojović i finasijski stručnjak Milojko Spajić, saznaje ekskluzivno Nova.rs.\nNova ministarka zdravlja Crne Gore biće Jelena Borovinić Bojović, načelnica pulmološke klinike Kliničkog centra Crne Gore.\nLista ministara u Crnoj Gori skoro gotova\nBorovinić Bojović je jedan od vodećih lekara u Crnoj Gori. Tokom pandemije koronavirusa ona i njen lekarski tim su održavali funkcionalnim crnogorski zdravstveni sistem. Upravo je to, prema rečima našeg sagovornika iz Demokratskog fronta upućenog u događaje oko formiranja nove Vlade, razlog zbog kojeg je Borovinić Bojović zaslužila ministarsku poziciju.\n„Ona nije izlazila iz bolnice, bila je u ‘rovovima’ sve vreme i žrtvovala se za svoje pacijente. Svi koji su imali priliku da svedoče njenom radu, znaju da je ona izuzetan stručnjak“, navodi izvor Nova.rs.\nPodsetimo, Borovinić Bojović je u prethodnom periodu vodila brigu o lečenju mitropolita crnogorsko-primorskog Amfilohija, koji je uspeo da se izleči od koronavirusa, ali je usled slabosti organizma preminuo od posledica zaraze.\nNa čelo ministarstva finansija u novoj Vladi doći će finansijski stručnjak Milojko Spajić. Imajući u vidu da turistička sezona u Crnoj Gori gotovo da nije ni postojala i da se ova zemlja zbog pandemije susreće za ozbiljnim ekonomskim problemima, imenovanje Spajića je logičan izbor, objašnjava naš sagovornik.\n„Reč je o čoveku koji se ostvario u svetu kao jedan od najboljih finansijskih stručnjaka“, objašnjava izvor našeg portala.\nNedavno je mandatar za sastav nove Vlade Crne Gore Zdravko Krivokapić istakao da će on imenovati novog ministra finansija, a Spajić je jedan od onih koji se uklapaju u njegov koncept ekspertske Vlade.\nSpajić je nestranačka ličnost, a tokom parlamentarnih izbora bio je član Krivokapićevog savetničkog tima. Po struci je magistar finansijskog inženjeringa, osnovne studije je završio na japanskom jeziku kao stipendista japanske države. Master diplomu je stekao u Parizu, a radio je na Vol Stritu, Singapuru i Tokiju. Kako je rečeno našem portalu, Spajić se nedavno vratio u Crnu Goru sa namerom da svojim znanjem i iskustvom doprinese ekonomiji države.\nPodsetimo, mandatar Zdravko Krivokapić najavio je da će spisak kandidata za ministre, partijama koje čine tri pobedničke koalicije, biti dostavljen danas do 16 časova. On nije želeo da govori o imenima koja će se naći na tom spisku, ističući da juče tokom dana nije uspeo da obavi intervjue sa svim kandidatima.


U Beogradu održana ulična akcija Prevari gužvu - sedi na bajs - Balkan Green Energy News\nUdruženje građana Ulice za bicikliste organizovalo je u Beogradu uličnu akciju Prevari gužvu – sedi na bajs, kako bi skrenula pažnju vozačima automobila, ali i onima koji koriste gradski prevoz da je bicikl rešenje za probleme koje im zadaju gužve u saobraćaju, ali i smanjenje zagađenja vazduha u urbanim sredinama.\nAkcija, koja je preko duhovitih poruka poslala poruku o važnosti vožnje bicikla, organizovana je kod tržnog centra Ušće i bila je deo obeležavanja Evropske nedelje mobilnosti u Srbiji.\nRaskrsnica Ulice Milentija Popovića i Bulevara Mihajla Pupina bila je pravo mesto za ovu akciju jer se na njoj u popodnevnom špicu, u periodu kada se ljudi vraćaju s posla, stvaraju velike gužve zbog mnogo automobila i autobusa gradskog prevoza.\nSlika: Jadranka Ilić\nStanovnici Beograda, ali i drugih gradova u Srbiji, dobro znaju kakve probleme im prave saobraćajne gužve, ali mnogi od njih ne znaju da su one odgovorne za zagađenje vazduha u gradovima.\n„Ideja je bila da im kažemo da je krajnje vreme da izađu iz svojih vozila u kojima, zajedno sa ostalim vozačima, prave nesnosno zagađenje i saobraćajne gužve na beogradskim ulicama, i na taj način onemogućavaju normalno odvijanje gradskog saobraćaja, kao i prolazak vozila hitnih službi“, kažu u Udruženju Ulice za bicikliste.\nČlanovi Udruženja poslali su više poruka građanima koji se voze prenatrpanim autobusima javnog prevoza, da u doba pandemije izazvane korona virusom kada je važno držati fizičku distancu, svi koji to mogu, izađu iz njih, pređu na vožnju biciklom i pešačenje, te na taj način smanje rizik od zaraze.\nU doba korone najzdravije je koristiti bicikl\nViše relevantnih studija širom Evrope pokazalo je poslednjih meseci da je u doba pandemije za kretanje po gradovima najzdravije koristiti bicikl, jer se na taj način izbegava bliski kontakt sa velikim brojem ljudi, a ujedno i podiže imunitet koji je prva linija odbrane od bolesti COVID-19. Ovu poruku mnogi u EU, ali i regionu već su poslušali što potvrđuje rast prodaje bicikala.\n„Ovaj način obraćanja smo odabrali kako bismo na brz i efikasan način na samim ulicama i autobuskim stanicama, ali i viralnim objavama na društvenim mrežama, doprli do velikog broja ljudi i ukazali da, pored toga što sami gradovi i donosioci odluka moraju da rade bolje i da više ulažu u održive načine transporta, i sami građani moraju menjati svoje transportne navike i time doprineti ubrzanom menjanju gradova iz zagušenih i natrpanih, u zelene i prilagođene čoveku, umesto automobilu“, ističu u Udruženju.\nAkcija „Prevari gužvu – sedi na bajs“ deo je i Kritične mase – zajedničke biciklističke vožnje koja se odvija u više od 300 gradova širom sveta, sa ciljem skretanja pažnje na probleme sa kojima se biciklisti i biciklistkinje susreću u svakodnevnom saobraćaju.\nU Beogradu se, kako se navodi na sajtu Udruženja, održava svake poslednje subote u mesecu sa početkom u 17 sati sa Trga Republike, a u regionu još i u Novom Sadu, Šapcu, Skoplju, Zenici i Zagrebu.\nTagovi: bicikli, Evropska nedelja mobilnosti, zagađenje, zagađenje vazduha\nPočetna » Vesti » Mobilnost » U Beogradu održana ulična akcija Prevari gužvu – sedi na bajs


Petrović: "Javor tradicionalno neugodan" - Sportske.net\nPetrović: "Javor tradicionalno neugodan"\nKako se početak prolećnog dela šampionata primakao na svega dva dana svi klubovi uveliko vrše poslednje pripreme za vikend duele i polako iznose svoja očekivanja za nastavak prvenstva. Izuzetak ne prave ni Čačani, njima na proleće predstoji borba za opstanak u ligi pa su sve snage usmerene ka tom cilju.\nPrethodna nedelja je za sve klubove u Jelen Superligi poslužila da se skeniraju protivnici te da se na taj način "doteraju" finese i što spremnije dočeka treći mart.\nJesenji deo prvenstva bio je veoma težak za ekipu Borca iz Čačka ali nakon odrađenih priprema i pozitivnih rezultata tokom njih, svi u klubu su optimistički nastrojeni kada je ostanak ekipe u ligi u pitanju.\nLogično je da šef stuke bude "motor pokretač" i da podstiče dobru atmosferu među igračima. Trener Slavko Petrović, upravo to i čini i veruje u uspeh svog kluba.\n"Najkraće rečeno spremni smo za prolećnu polusezonu. Moram najpre reći da smo svi u klubu maksimalno ozbiljno sagledali i shvatili situaciju nakon jesenjeg dela prvenstva. Sigurno je da igrački jači ulazimo u prolećnu polusezonu. Bitno je da smo na svim pozicijama u timu pojačali konkurenciju, što nam je u biti i bio najveći problem jesenas" istako je Petrović.\nBorac će na početku prolećne "fudbalske avanture" dočekati komšijski Javor koji je jesenas savladao u Ivanjici.\n"Javor je tradicionalno neugodan protivnik. Znam da nikako neće biti lako i da se svojski moramo potruditi da bi upisali za nas jako značajnu pobedu. Ona mora doći kao plod maksimalne borbenosti i discipline u igri, a može biti veliki podstrek za mnoge izazove koji nas očekuju." rekao je trener Borca govoreći o protivniku u prvom kolu.\nSlavko Petrović prednost na ovoj utakmici vidi u činjenici da se meč igra na Borčevom terenu pa veruje da će to pored dobre igre njegovog tima biti dovoljno da se ubeleže tri boda na početku nastavka šampionata.\n"Naravno da je prednost što igramo na našem stadionu i nadam se da će i naši navijači prepoznati ozbiljnost situacije u kojoj se nalazi klub i da će nam pomoći da ovog proleća ostvarimo zacrtane ciljeve" optimistično je završio Petrović.


Košarkaška reprezentacija Srbije plasirala se u finale Svetskog prvenstva, pošto je u petak pred ponoć u Madridu u dramatičnom polufinalu pobedila Francusku sa 90:85.\n"Odigrali smo dobru, mušku utakmicu, možda smo se u jednom trenutku uplašili pobede, jer dosta igrača nije bilo u ovakvoj situaciji. Batum je odigrao fenomenalnu utakmicu, sam ih je držao u igri, ali mi smo pokazali karakter i odigrali smo jedno, dve odbrane kad je bilo najpotrebnije", rekao je Krstić.\n"Igramo stvarno lepo. Selektor je uvek govorio da veruje u nas, to je i pokazao na pravi način. Njegovi govori u svlačionici i pre utakmica, na poluvremenu, nama su ulivali samopouzdanje i kako je turnir odmicao kockice su se složile", dodao je Krstić.\nKapiten Srbije je naveo da je svako u timu dao svoj doprinos.\n"Bogdan je pokazao zašto ga nazivaju velikim talentom, Teo je odigrao fenomenalnu utakmicu, svi smo dali doprinos. Kalina je dao dva veoma\nbitna bacanja možda i odlučujuća", rekao je Krstić.\nSrbija će u nedelju u finalu igrati protiv selekcije SAD.


Aerodromska deklaracija 018: Građansko - politička tačka saglasja - JUGPRESS\nNiški aerodrom poklonjen je državi u ime Nišlija, a da Nišlije niko nije pitao. Ta odluka duboko je ukorenjena u nagonu republičke vlasti ka centralizmu i inferiornom kompleksu lokalne vlasti prema partijskoj i državnoj centrali.\nTri godine od odluke donete po naređenju, ovaj posao još nije privršen. Duh nepotrebnog centralizma, ispoljen u odluci Skupštine grada Niša od 22. juna 2018. godine, još proizvodi neželjena dejstva.\nTraumu od paternalističkog centralizma građani Niša još osećaju i pitaju se – zbog čega je niški aerodrom morao biti oduzet da bi država (navodno) ulagala u njega.\nNiški konsenzus – 3 zahteva i 1 obaveza\nImajući u vidu da je niški aerodrom ekonomsko, političko, ali i identitetsko pitanje za Niš – pozivamo i građanski i politički deo društva, a pre svega proaktivne građane, da se ujedinimo oko sledećih zahteva:\nGalimatijas oko duga mora biti hitno razrešen u korist Nišlija, dug i kamata moraju biti neodložno otpisani i poništeni. Niš ne može pokloniti aerodrom, a zauzvrat dobiti Damoklov mač milionskog duga nad glavom.\nUgovori sa niskotarifnim kompanijama moraju biti produženi, nijedna kompanija (pa ni srpsko-arapska AirSerbia) ne sme imati monopol nad linijama iz Niša.\nNiški aerodrom mora biti vraćen Nišu.\nOva tri zahteva su minimum niškog konsenzusa i tačka saglasja, pa zato inicijalni potpisnici ove deklaracije pozivaju sve ostale da se ravnopravno pridruže i potpisom i akcijom.\nPolitički akteri potpisnici, stranke, pokreti i pojedinci, obavezuju se Nišlijama da će u momentu kada budu u poziciji odlučivanja – Aerodrom vratiti Gradu.\nIzvinjenje od vlasti zbog toga što je Aerodrom “Konstantin Veliki” žrtvovan koncesionim ugovorom Vansi-Srbija ne očekujemo, ali bi ono bilo stvar političkog kodeksa i nacionalnog digniteta.\nNišlije i južnjaci ne prihvataju tirade o velikim državnim ulaganjima jer ta centralistička mantra podseća na milostinju. Kao integralni deo Srbije i kao ravnopravni građani države samo želimo svoje mesto i ono što nam pripada u decentralizovanoj i ravnomerno razvijenoj Srbiji.\nSrpski pokret Dveri Niš\nUdruženi pokret slobodnih stanara – Građanski front Niš\nNajvažnije, pozivamo sve građane i građanke Niša, juga i cele Srbije da potpisom i akcijom podrže ovu Deklaraciju na ovom linku.


Cyber kriminalci zarađuju i do dva miliona evra godišnje | PC Press\nCyber kriminalci zarađuju i do dva miliona evra godišnje\nRezultati studije koju je sprovela firma za sigurnost na internetu Bromium pokazuju da je cyber kriminal veoma unosan posao. Naime, cyber kriminalci mogu da zarade i do dva miliona dolara godišnje, gotovo isto kao izvršni direktor neke kompanije.\nIstraživanje je pokazalo da i među hakerima postoji ekonomska hijerarhija . Dva miliona dolara godišnje su najveća primanja koja hakeri mogu da steknu. “Osrednji“ hakeri zarade malo manje od milion dolara godišnje, a hakeri koji tek počinju negde oko 50 hiljada dolara. Autori studije su istraživali i načine na koji hakeri troše novac, pa su tako spomenuli da jedan cyber kriminalac u Britaniji nedeljno troši po dve hiljade funti na prostitutke, dok drugi troši preko milion dolara na skupe sportske automobile i kockarnice u Las Vegasu.\nU studiji se ističe da su cyber kriminalci veoma profesionalni i da kopiraju strukturu legitimnih tehnoloških kompanija poput Uber-a i Airbnb-a. Hakeri retko odgovaraju pred zakonom jer su virtuelno nevidljivi, a za vlasti je jedan od najvećih izazova da uhvati profesionalnog hakera.\nTagovi: Airbnb, Bromium, cyber kriminal, Hakeri, Uber\n← RNIDS raspisao konkurs za direktora fondacije\nNaučnici stvorili nov materijal – “super drvo” →


Promocija knjige “Nacija, žanr” Dragana Jovićevića\nNa jedanaestom međunarodnom festivalu drama i serija – FEDIS, koji okuplja najznačajnije glumce i autore domaćih i regionalnih drama i serija, ali i ostale radnike iz oblasti kulture – serija „Tajne vinove loze“ odnela je prestižnu nagradu za najgledaniju seriju.\nNagrada za najgledaniju seriju nije jedina koju je „Tajne vinove loze“ ponela na ovogodišnjem festivalu, budući da je posthumno nagrađen kompozitor Zoran Simjanović za muziku u ovoj seriji.\nDejan Karaklajić, producent i kreator serije je povodom ove prestižne nagrade izjavio:\n„Tajne vinove loze su postigle ono čemu smo svi mi, stvaraoci serije, težili. Uspeli smo da od serije koja se bavi poljoprivredom, uzgajanjem vinove loze i pravljenjem vina, napravimo interesantnu seriju. Pretekst Mirjane Bobić i rad sa timom pisaca, na čijem čelu su bili, i u drugoj polusezoni ostali, Iva Mitrović i Marko Popović sa kreativnim producentom Markom Manojlovićem, kao i sjajan glumački tim sa Slobodom Mićalović i Vojinom Ćetkovićem na čelu, doprineo je velikoj gledanosti. Sa zadovoljstvom snimamo nastavak, drugi deo prve sezone od 36 epizoda“.\nfedis, Festival, Nagrada, Serija, tajna vinove loze\nby Miljana Miletic 5 months ago 5 months ago


Najefikasnije vežbe koje možete da odradite i u parku – Sandzaklive najnovije vijesti iz Sandžaka\nobjavio sandzaklive 8. Septembra 2021., 11:47\nKada je reč o treningu većina ljudi pomisli na odlazak u teretanu. Ipak, teretana ne mora nužno biti jedino mesto gde se može uraditi kvalitetan trening.\nTakozvani “trening na šipkama”, u parku u prirodi takođe, pa čak i u svom domu, mogu poslužiti kao pravo okruženje za ovakve aktivnosti. Za ovaj vid treninga nije potrebna nikakva oprema, sprave ili tegovi, a najveća prednost treninga na otvorenom u odnosu na teretane, pogotovo u toku letnjih meseci, je svakako neograničen pristup svežem vazduhu.\nJoš jedan virus pokosio građane, sve je više i oboljele djece, na šta da obratite pažnju…Ljepota i ZdravljeTokom leta ali i početkom jeseni, još jedan virus koji muči naše građane jeste i stomačni virus. Mučnina, povraćanje, dijareja, neki su od simptoma ko…\nVodič za oporavak kože posle letaLjepota i ZdravljePre nego što počnemo da kožu pripremamo za hladnije temperature i veću vlažnost, jako je bitno da joj pomognemo da se oporavi od oštećenja od sunca i …


Dan Nacionalnog parka Tara - DRINA.INFO - Informativni portal zapadne Srbije i Podrinja\nOd Drina info portal\t Na jul 13, 2020\nNa današnji dan, 13. jula, 1981. godine najveći deo planine Tare je zakonom proglašen za nacionalni park. Osnovni razlozi za stavljanje pod zaštitu države bili su: očuvani šumski kompleksi, prirodna populacija Pančićeve omorike, velika biološka raznovrsnost, geodiverzitet i bogato kulturno-istorijsko nasleđe.\nJubilej će biti obeležen postavljanjem dve izložbe.\nU galeriji Ustanove „Kultura” biće izloženi radovi 21 autora nastali na Mitrovcu tokom likovne kolonije „Tara” u februaru 2019. i 2020. godine. Izložba će biti otvorena od 13. do 20. jula.\nU Centru za posetioce Nacionalnog parka Tara u Bajinoj Bašti biće postavljena izložba “Biološka raznovrsnost sliva Drine”. Izložba je nastala u sklopu relizacije projekta „SAVE – Očuvanje jedinstvene biološke raznolikosti u slivu Drine“, u okviru IPA programa Srbija – Bosna i Hercegovina, koji sprovode JP „Nacionalni park Tara“ i JP „Šumarstvo Šume Republike Srpske“, a kofinansiran je iz pretpristupnih fondova EU.\nS obzirom na trenutnu situaciju sa epidemijom virusa KOVID-2019 neće biti zvaničnog otvaranja izložbi, ali će svi zainteresovani moći da ih vide uz poštovanje propisanih mera zaštite.\nVidikovac Sjenič Foto: Ranko Milanović\nPočeci zaštite prirode na području koje danas pokriva Nacionalni park Tara datiraju iz XIX veka. U prvoj šumskoj osnovi za gazdinsku jedinicu Zvezda šume na kanjonskim stranama, planine Zvezde, prema reci Drini i Brusničkom potoku se određuju za zaštitne šume u kojima se zabranjuje i ne planira iskorišćavanje.\nUbrzo posle formiranja Zavoda za zaštitu prirode Srbije (1948. god.), otpočeo je sistematski rad na prostornoj zaštiti prirodnih vrednosti izdvajanjem rezervata. Zavod 1950. godine donosi rešenja o stavljanju pod zaštitu države šest rezervata na planini Tari i to: „Bilo“, „Brusnica“, „Crvene Stene“, „Crveni potok“, „Ljuti Breg“ i „Pod Gorušicom“. Zatim, 1957. godine formira se rezervat „Račanska Šljivovica“, da bi se 1961. godine proglasio i rezervat „Karaula Štula“. Tokom 1971. godine proglašava se rezervat „Zvezda“ i formira Regionalni park prirode „Zvezda“. Ukupno zaštićena površina u kategoriji rezervata prirode i regionalnog prirodnog parka, krajem 1971. godine iznosila je 2.693,96 hektara.\nProstor Tare Zakonom je proglašen Nacionalnim parkom 13. jula 1981. godine, a 5. oktobra 2015. godine je proširen na 24.991,82 hektara.\nVeliki doprinos proglašenju Tare za nacionalni park dali su šumarski stručnjaci Stevan Kolarević, Dragomir Milojković i Dušan Čolić.\nBajina BastaNacionalni park TaraBajina BaštaJP Nacionalni park TaraNacionalni park Tara\nDrina info portal 3359 vesti 17 komentara\nKrivične prijave protiv vlasnika osam vikendica\nDrina info portal\t 9 sati pre 0\nMladen Grujičić proglasio pobedu na izborima u…


Zajednička vježba srpskih i ruskih specijalaca\nZajednička vojna vježba specijalnih snaga Vojske Srbije i Rusije pod nazivom "Srem 2014" biće održana danas na vojnom poligonu "Nikinci" kod Rume.\nRiječ je o najvećoj međunarodnoj vježbi koja je ikada organizovana u Srbiji, u kojoj će učestvovati gotovo kompletan sastav srpske Specijalne brigade i oko 200 ruskih padobranaca.\nRiječ je o izuzetno zahtjevnoj dvonedjeljnoj taktičkoj vježbi tokom koje će srpska i ruska vojska zajednički uvježbavati dejstvo protiv terorističkih grupa. Ona uključuje izviđanje, desantiranje padobranskih snaga, bojevo gađanje, oslobađanje "talaca"...\nSrpski specijalci će prvi put u istoriji izvesti desant iz helikoptera "Mi-8", uz pomoć konopaca, a poznati 63. padobranski bataljon iz Niša iskakaće iz aviona "Antonov - 26", što će biti najveće angažovanje ove jedinice na vježbama.\nRuski padobranci su nedavno stigli u Srbiju sa šest transportnih vojnih aviona "IL -76", kojima su transportovani borbena oklopna vozila, kamioni, bespilotne letjelice, motocikli četvorotočkaši i jedan motorni zmaj.\nRuske snage koje su stigle u Srbiju pripadaju elitnoj desantno-padobranskoj jedinici 106. gardijske vazdušno-desantne divizije, čije je sjedište u Tuli, u Moskovskoj oblasti.\nPočetak vojne vježbe predviđen je za 12.00 časova, saopšteno je iz Ministarstva odbrane Srbije.


Ulicama Niša u policijskom času (VIDEO)\nPočetak/Video/Ulicama Niša u policijskom času (VIDEO)\nVioleta Milićević 6. aprila 2020.\nVikend sa do sada najdužim policijskim časom je iza nas. Nadležni najavljuju da će i sledećeg biti tako. Prazne ulice na kojima su mogli da se kreću samo oni sa posebnim dozvolama. Sem lekara, pripadnika vojske i policije to su i osobe koje moraju da rade i u vreme zabrane kretanja.\nKako je izgledao Niš za vreme policijskog časa pogledajte u videu koji je za nas pripremo Nenad Petrović i JUPITERS RINGS STUDIOS.\nKoronavirus Niš Policijski čas Vanredno stanje zabrana kretanja


Pranayama osnove – Moje zdravlje je najvažnije\nMeditacija Tehnike Disanja\nLaganim (sporim) dijafragmalnim disanjem Pranayama daje veoma dobre zdravstvene rezultate tako što smanjuje visoki pritisak, a takođe smanjuje stres i depresiju\nPranayama se sastoji od dve reči Sanskrita: "Prana", koja znači 'životna snaga' ili vitalna energija (pogotovo kada je disanje u pitanju) i "ayama", znači zaustaviti ili obuzdati. Često se prevodi kao životna sila. Kod joge se uobičajeno prevodi kao "kontrola disanja".\nUdisaj: Tokom disanja najbolje je da se udiše kroz nos (zbog filtriranja i dodavanja vlage vazduhu koji ulazi u pluća) a poželjno je da se tokom udisaja fokusirate na gladak zvuk vazduha koji prolazi kroz dušnik (traheju).\nIzdisaj: Izdahnite ponovo kroz nos i koncentrišite se na zvuk vazduha koji prolazi kroz dušnik. Pogotovo ako ste početnik nikada nemojte ispuštati vazduh kroz usta.\npri udisaju, prvo podižite gornji deo abdomena, te onda proširite udisaj da se pluća rašire (ne stomak)\npri izdisaju, prvo malo uvucite gornji deo abdomena da pomognete donjem delu pluća da se isprazne, a onda opustite i ispraznite vazduh iz grudnog koša.\nOvakav način disanja je poznat kao dijafragmalno disanje, pošto pri udisanju dijafragma se skuplja i silazi u abdominalni (stomačni) deo. Prilikom izdisaja, 'uvlačenjem' stomaka potpomaže podizanju dijafragme.\nDisanjem preko dijafragme značajno povećava količinu vazduha koji ulazi u pluća, te veća količina kiseonika ulazi u krvotok. Plitkim disanjem unosimo oko 350 mililitara vazduha u pluća, u poređenju sa 4500 mililitara koja mogu da uđu u pluća ako dišemo dijafragmalno.\nTrenirajte se da konstantno duko dišete koristeći dijafragmu kako bi osigurali da unosite više vazduha u pluća\nKada se redovno vežba, disanje ima potencijal da potpomogne kod: opuštanja umne napetosti, smanjenje visokog krvnog pritiska, smanjenje astme i umanjenog hrkanja.\nAko ste početnik u Pranayama disanju, video iznad je idealan da vežbate dok ne dođete do momenta kada više nemorate da mislite da li ispravno (dijafragmalno) dišete. Video traje pet minuta, ali ako osećate da možete da nastavite i duže - samo napred!!!\nSa desne strane možete poslušati Kod Jogija (za sada na Engleskom jeziku dok ne prevedemo na SrpskoHrvatski jezik). Audio daje instrukcije kako da od početka pravilno dišete.\nPročitajte prethodni post o pranayami\nZa vežbanje Pranayame potrebna je priprema. Najvažnije je da se prvo pripremimo mentalno smirujući um, zatim da nadjemo ugodnu poziciju na stolici gde ćemo moći lepo da ispravimo kičmu, vrat i ramena ...\nZa vežbanje Pranayame potrebna je priprema. Najvažnije je da se prvo pripremimo mentalno smirujući um, zatim da nadjemo ugodnu...


Obradović razočaran, sa Slovenijom želi najbolju Srbiju! - Sportske.net\nSelektor ženske rukometne reprezentacije Srbije Ljubomir Obradović rekao je posle ubedljivog poraza od Holandije da njegova ekipa nije bila blizu željene igre, kao i da odnos prema igri mora da se promeni protiv Slovenije.\n"Čestitke Holandjankama, nismo bili na nivou od pre dva dana. Nismo bili ni blizu onoga što smo očekivali i pružali u želji i borbenosti. Gde je to iščezlo, to je drugo pitanje. Nama je bila potrebna borbena utakmica kako bi preneli dva boda, ovako moramo protiv Slovenije da se vratimo u igru i pokušamo da pobedimo i promenimo kompletan odnos prema igri", rekao je Obradović.\nSrbija je danas u četvrtom kolu Grupe A Svetskog prvenstva u Japanu izgubila od Holandije sa 23:36 i tako značajno umanjila šanse da se plasira u narednu fazu.\nU slučaju da sutra od 7.00 pobede Sloveniju, izabranice Ljubomira Obradovića plasirale bi se u drugu fazu.\n"Ako nas pobede preneće dva boda, sve će uraditi da se to i desi. Dve meč lopte smo izgubili, imamo i ovu treću da pokušamo iz sve snage da ostanemo na Svetskom prvenstvu. Propustili smo dve šanse. Protiv Norveške je bilo mnogo dobro, da smo danas pružili takvu igru, ne bi nam bilo krivo. Nismo, medjutim, bili ni blizu ni nivou iz utakmica sa Angolom i Kubom. Da ne potcenjujemo Angolu koja je ubedljivo savladala Sloveniju. Biće to utakmica baš-baš, moramo da budemo spremni na to i pružimo bolju partiju nego večeras", ocenio je Obradović.\nSelektor Holandije Emanuel Majone rekao je da srećan zbog plasmana u drugu fazu takmičenja.\n"Veoma sam srećan jer smo igrali baš onako kako smo želeli. Trčali smo dobro, bili dobri u odbrani, plasirali smo se u glavnu fazu, ovo je za nas bio meč odluke. Nije bilo lako posle poraza od Slovenije, ali dobro je da smo se digli. Bio je ovo odličan meč za nas. Čeka nas Norveška", rekao je Majone.\nObradović o žrebu EP: "Igramo sa prvakom sveta, ali optimisti smo"\nRukometašice dobile rivale na Evropskom prvenstvu, prštaće u derbiju Balkana!


Tradicija je na strani rimskog kluba - Sportske novosti\nNaslovna Fudbal H2H Fudbal Tradicija je na strani rimskog kluba\nU sklopu 33. prvenstvenog kola Prve lige Italije “Serie A” sastaju se timovi, Udinese i Lazio. Domaćini trenutno zauzimaju petnaesto mesto na tabeli sa do sada 25 osvojenih bodova, dok su gosti na četvrtoj poziciji uz 68 sakupljenih bodova.\nLazio je ostvario sedam uzastopnih trijumfa u susretima protiv ekipe Udinese (gledajući utakmice i na svom i na gostujućem terenu). Stoga, za nastavak ove tradicije i tip na novu pobedu ekipe Lazio na ovom duelu „2“, nudi se kvota u visini od oko @2.00.\nPrethodni tekstNiz koji traje 14 utakmica\nSledeći tekstBodovi ostaju domaćem timu?


Vesti iz BCBP, Delegacija Parlamentarne Skupštine NATO posetila Centar\nVaša lokacija / Beogradski centar za bezbednosnu politiku / Aktivnosti / Vesti iz BCBP / Delegacija Parlamentarne Skupštine NATO posetila ... /\nDelegacija u prostorijama Centra, 21. april 2008.\nDelegacija Parlamentarne Skupštine (PS) NATO koju su predvodili predsedavajući Komiteta za civilne dimenzije bezbednosti Majklom Klapamom (Velika Britanija) i predstavnici Podkomiteta PS posvećenog projekciji odbrambenih sposobnosti NATO posetila je Centar za civilno-vojne odnose u ponedeljak, 21. aprila.\nRazgovor o dometima reforme sistema odbrane, koji je vođen u Centru, činio je jedan deo posete delegacije PS Beogradu i Prištini. Planom posete je predviđeno da parlamentarci u Beogradu provedu dva radna dana razgovarajući sa donosiocima odluka u domenu bezbednosti i odbrane Srbije.\nNakon reči dobrodošlice Miroslava Hadžića, predsednika Upravnog odbora Centra, potpredsednik Milorad Timotić govorio je o prvih deset godina razvoja ove organizacije. Danijela Nenadić, koordinator u Centru za nenasilni otpor ponudila je svoju interpretaciju međuetničkih odnosa u Srbiji, u svetlu jednostranog proglašenja nezavisnosti Kosova i izbora na svim nivoima zakazanim za 11. maj.\nFilip Ejdus, izvršni direktor Centra za civilno-vojne odnose govorio je potom o dometima reforme sistema odbrane. Jedan deo Filipove prezentacije bio je posvećen analizi strateške kulture političke elite u Srbiji.\nParlamentarci NATO su sa istraživačima Centra razgovarali o rizicima i pretnjama bezbednosti regiona: nedovršenoj tranziciji, problemu smeštanja sektora bezbednosti pod demokratski nadzor, neizvesnoj budućnosti evroatlantskih integracija Srbije i, naposletku, izgledima za prevazilaženje zastoja u saradnji vlasti u Srbiji sa Haškim Tribunalom.\nPovezane teme:nato, skupština, izbori, Srbija, Kosovo, delegacija


Jelena predala meč Danki Kovinić\n– April 10, 2015Posted in: Glavne vesti\nSrpska teniserka Jelena Janković predala je bez borbe meč osmine finala WTA turnira u Čarlstonu Crnogorki Danki Kovinić zbog povrede stopala. Jankovićeva je kao šesti nosilac na turniru bila slobodna u prvom kolu, a u 2. rundi pobedila je u utorak Nemicu Tatjanu Mariju sa 6-3, 6-7 (6), 6-1.\nCrnogorka je kroz kvalifikacije došla u glavni žreb, a onda je iznenadila Kristinu Mekhejl i Belindu Benčić. Danka Kovinić će u četvrtfinaču igrati sa braniocem titule, Andreom Petković koja je pobedila Medison Brengl. Zahvaljujući ovom četvrtfinalu ona će napredovati na listi i ući će u najboljih 110.\nJelena nije uspela da odbrani četvrtfinale iz prole sezone, a sledeće nedelje ispadaju joj bodovi iz Bogote gde je igrala finale. Naredni turnir za srpsku teniserku biće Štutgart, a pre toga igraće Fed kup u Novom Sadu protiv Paragvaja.


Usredsređenost na korisnika\nKorisnici proizvoda i usluga JP "GAS-RUMA" su individualni, komunalni i industrijski potrošači prirodnog gasa, lokalna zajednica i preduzeća za čije procese je neophodna gasna oprema, gasovodi, gasne i druge instalacije.\nU JP "GAS-RUMA" je ustanovljena organizacija koja je orijentisana prema korisniku.\nRukovodstvo prikuplja informacije o zadovoljstvu kupaca/korisnika preko ankete i u direktnim kontaktima. Ove informacije se prikupljaju u ličnim kontaktima, u kontaktima ostvarenim između zaposlenih i kupaca/korisnika i na sve ostale dostupne načine.\nSvaki zaposleni je dužan da sve bitne informacije u vezi sa kupcem/korisnika, do kojih dođe u ditektnoj komunikaciji, ili na drugi način, saopšti svom pretpostavljenom, odnosno direktoru. Ove informacije predstavljaju podlogu za pokretanje aktivnosti na povišenju zadovoljstva kupaca/korisnika, o čemu odluku donosi rukovodstvo. U sklopu toga, rukovodstvo mora da razmatra mogućnosti i rizike, koji utiču na zadovoljstvo kupaca/korisnika i da se time bavi i preduzima odgovarajuće mere.\nPored korisnika, JP "GAS-RUMA" vodi brigu i o zaposlenim radnicima, osnivačima preduzeća, interesima javnog sektora (odnosno šire društvene zajednice) koja takođe ima svoje zahteve koji ne smeju biti zapostavljeni ni u jednom trenutku.\nCilj JP "GAS-RUMA" u budućnosti je potpuna usredsređenost na korisnika u smislu da njegova očekivanja budu ispunjena.


Find Your Place @Delhaize - оглас\nKompanija Delhaize Serbia objavljuje konkurs za program praksi Find Your Place @Delhaize za sve diplomce koji žele da se usavršavaju i svoju karijeru grade u maloprodaji!\nKonkurs je otvoren od 23. septembra do 23. oktobra, a kroz proces selekcije biće izabrano petnaestoro polaznika buduće generacije programa Find Your Place @Delhaize koji će imati priliku da sa našim timom započnu svoje profesionalne karijere. Prijavite se na: https://posao.delhaize.rs/\nFind your place @Delhaize je jedan od programa za mlade talente koji Delhaize Serbia realizuje svake godine i kroz koji diplomci imaju priliku da se upoznaju sa kompanijom i njenim poslovanjem, kao i da se usavršavaju u skladu sa svojim fakultetskim usmerenjima i ličnim preferencama.\nUslov za kandidate je da su završili osnovne akademske studije i imaju maksimum godinu dana radnog iskustva. Takođe, neophodno je da kandidati dobro poznaju engleski jezik, rad u MS Office paketu, imaju razvijene komunikacione veštine, sposobnost rešavanja problema, spremnost za timski rad i multitasking. Kompanija Delhaize Serbia će na osnovu ovih kriterijuma odabrati petnaestoro polaznika koji će imati priliku da ’’pronađu svoje mesto u Delhaize Serbia’’.\nFaza I - Svoj razvojni put kroz program kandidati započinju u Sektoru operacija (Maloprodaja) i prvih nedelju dana provode u svakom od naših formata - Maxi, Tempo i Shop&Go, kao i nedelju dana na terenu kroz direktan rad sa Distrikt menadžerom. Cilj ove faze programa jeste upoznavanje sa osnovama poslovanja naše kompanije.\nFaza II – U toku narednih pet meseci polaznici dobijaju priliku da “pronađu svoje mesto” kroz stručno usavršavanje u jednom od sektora kompanije, a u skladu sa svojim afinitetima. Svaki od polaznika imaće svog zvaničnog mentora, ali i buddy – a, koji će biti tu da svakodnevno radi na razvoju svakog od polaznika.\nTokom ovog perioda, pored svakodnevnih radnih zadataka, polaznici će proći kroz set Soft Skills treninga u organizaciji našeg tima za edukaciju i razvoj zaposlenih.\nCategory menadžment, Finansije i računovodstvo, Tehničko održavanje, Lanac snabdevanja, Strateški Marketing, Korporativne komunikacije i Ljudski resursi.\nDođite da zajedno stvaramo bolji osećaj kupovine!


Keš kredit bez kvake je jedinstvena prilika za sve one koje imaju dugovanja po karticama, dozvoljenom minusu ili nekom drugom kreditu, da ih objedine i refinansiraju najpovoljnijom ponudom gotovog novca na tržištu sa NKS 0%.\nSvi novi klijenti koji svoju zaradu prenesu u Crédit Agricole banku imaju na raspolaganju jedinstvene uslove beskamatnih gotovinskih kredita u dinarima. Maksimalni iznos ovih kredita je do 300.000 dinara, a rok otplate je do 12 meseci. Nominalna kamatna stopa ovih kredita iznosi 0%, administrativni trošak obrade zahteva iznosi 0% i trošak prevremene otplate iznosi 0%.\nJedini izdatak koji bi klijent imao u slučaju Keš kredita bez kvake je trošak menice 50 dinara, izveštaj kreditnog biroa 246 dinara i trošak održavanja računa 230 dinara mesečno. Ovi troškovi ulaze u obračun efektivne kamatne stope, koja za ovaj kredit iznosi 1,78%.\nOsim pomenutih kredita, u sklopu kampanje „Bez kvake“, Crédit Agricole banka je značajno korigovala i kamatne stope za keš kredite sa dužim rokom otplate koji može biti i do 84 meseca. Maksimalni iznos ovih kredita je do milion i po dinara i može se koristiti za pokrivanje nekih većih dugova ili refinansiranje postojećih finansijskih obaveza uz dodatnu sumu gotovog novca. Za ove kredite sa dužim rokom otplate, nominalna kamatna stopa se sada kreće već od 5,95% godišnje.\nUkoliko se, naprimer, neko odluči za kredit od 200.000 dinara na 36 meseci, uz godišnju kamatu od 5,95% mesečna rata bi iznosila 6.080 dinara. Uz ove kredite odobrava se i grejs period do tri meseca.


U konkurenciji 140 zemalja, Srbija je dobila ocenu 60,9 i za pet mesta je napredovala u odnosu na prošlu godinu. Naša zemlja je ispred Hrvatske koja je zauzela 68. mesto, Crne Gore koja je na 71. poziciji, Albanije koja se nalazi na 76. mestu, Makedonije na 84. poziciji i BiH koja se nalazi na 91. mestu liste za 2018. godinu. Kada je u pitanju region, bolje su plasirane Slovenija (na 35. mestu), Mađarska (48. mesto), Bugarska (51.) i Rumunija (52. mesto).\nNa pravom putu reformi\nU samom vrhu liste je SAD koja je najkonkurentnija privreda u svetu, a slede je Singapur, Nemačka, Švajcarska, Japan, Holandija, Hong Kong, Velika Britanija i Švedska.\n"Da bismo stigli razvijene zemlje regiona, rast BDP-a MORA biti još veći" Mali šaljivo: Teško se odbraniti od Petrovića\n- Čestitam svim građanima Srbije, na sjajnom rezultatu za 2018. godinu. Srbija je napredovala pet mesta na indeksu koji je veoma važan za konkurentnost i atraktivnost naše zemlje za potencijalne investitore. Ono što me još više ohrabruje je što imamo veći rast u odnosu na sve zemlje u regionu i kad posmatrate sve zemlje koje su u ovom indeksu, njih 140, imamo rast iznad proseka. To dokazuje da smo na pravom putu reformi našeg sistema i da iz godine u godinu povećavamo kvalitet života i životni standard građana Srbije. Kad imate dobre rezultate u obavezi ste da imate još bolje i ukoliko nastavimo ovim tempom brzo ćemo ući u top 50. To je naš cilj. Nadam se da ćemo sledeće godine predstaviti još bolje rezultate - izjavio je ministar finansija Siniša Mali.\nOn je istakao da ga pogotovo, kao ministra finansija, raduje što smo za makroekonomsku stabilnost dobili čistu peticu, najvišu moguću ocenu i u tom pogledu Vlada je mnogo uradila u proteklom periodu.\nNaveo je da je za prvi šest meseci rast BDP-a iznosio 4,9 odsto, da je stopa nezaposlenosti sa skoro 26 odsto 2012. i 2013. za prvih šeset meseci ove godine smanjena na ispod 12 odsto, a da već treću godinu zaredom budžet beleži suficit.\n- To su rezultati koje nijedna druga ekonomija u Evropi nema, i to je prepoznato i u ovom indeksu i zbog toga imamo tako visoku ocenu - rekao je Mali.\nU 2019. više od 200 milijardi za kapitalne investicije\nOtkriva da je budžet za 2019. godinu skoro skrojen, te da će biti sve više novca za investicije u infrastrukturu s obzirom da će do kraja godine biti završeni i istočni i južni krak Koridora 10, te da se radi Koridor 11, kao i pruga Beograd-Budimpešta.\n- Radimo na tome da se infrastruktura poboljša kako bismo bili još atraktivniji i još bolji na indeksima konkurentnosti. Naredne godine u budžetu, koji je skoro gotov, imaćemo više od 200 milijardi dinara za kapitalne investicije, što je svojevrstan rekord, 25 milijardi više nego ove godine - istakao je Mali.\nDo kraja godine, najavljuje, država će prodati svoj udeo u Jubmes banku, radna grupa radi na analizi strategije za Srpsku banku, pre nekoliko dana objavljen je poziv za izbor finansijskog savetnika koji će da pomogne državi da pronađe strateškog partnera za Komercijalnu banku, dok je plan da Banka Poštanska štedionica ostane u vlasništvu države.\nZnačajno razvijati i menadžerski kadar\nJelena Bulatović, izvršna direktorka SAM-a\n- Gledajući iz ugla privrede, možemo da kažemo da smo svedoci da se dešavaju pozitivni pomaci, da se administracija pokrenula, da je uvođenje e-uprave dovelo do pomaka u smanjenju državne birokratije, kao i poboljšanje percepcije privrednika o pozitivnim efektima iste. Ima puno prostora za unapređenje konkurentnosti Srbije, od doslednog sprovođenje reformi do fokusa ulaganja u tehnološku spremnost i sofisticiranost proizvodnih procesa. Mi se kao udruženje menadžera fokusiramo na razvoj menadžerskih kadrova i njihovo osnaživanje, da se pripreme i razvijaju i sebe i svoje kompanije za budućnost poslovanja koju donosi digitalna transformacija. To ćemo nastaviti i u narednom periodu, jer je to izuzetno bitno za konkurentnost naše zemlje, za koju se nadamo da će nastaviti da jača, a time i da ćemo napredovati na ovoj listi - rekla je Jelena Bulatović, izvršna direktorka Srpske asocijacije menadžera.\nJelena Žarković, FREN\nJelena Žarković, direktorka FREN - a kaže da od svih stubova koji mere konkurentnost Srbija ima najbolji rang u okviru stubova koji prate obrazovanje i veštine i sposobnost za stvaranje inovacija.\nObrazovanje i inovacije blisko povezani\n- Svetski ekonomski forum u ovogodišnjem izdanju Indeksa konkurentnosti posebnu pažnju posvećuje inovacijama i ukazuje na njihov značaj za dugoročni ekonomski rast. S obzirom da su obrazovanje i inovacije blisko povezani, dobri rezultati u ovim poljima daju optimizam u pogledu sposobnosti naše privrede da generiše ekonomski rast u narednom periodu - navela je ona.\nInače, GCI je najpoznatiji i najviše korišćeni indeks konkurentnosti na globalnom nivou i značajan pokazatelj globalne pozicije jedne zemlje u svetu. Metodologija se temelji na različitim oblicima konkurentnosti: institucijama, infrastrukturi, makroekonomskoj stabilnosti, tržištu proizvoda, tržištu rada, finansijskom sistemu, veličini tržišta, poslovnoj dinamici i kapacitetu za inovacije kao i razvijenosti zdravstvenog i obrazovnog sistema.


Megatrendovi Potemkinovi univerziteti - MediaSfera\nPrivatni univerzitet Megatrend u Beogradu našao se u žiži javnosti nakon optužbi da je doktorska disertacija aktuelnog ministra unutrašnjih poslova Nebojše Stefanovića, koju je on odbranio na tom univerzitetu obilovala plagijatima. Stefanović je te optužbe odbacio, a oglasio se i Senat Megatrend univerziteta koji je saopštio da je komisija, koju je formirao Senat univerziteta utvrdila je da nema osnova za osporavanje orginalnosti Stefanovićeve doktorske disertacije.\nNa Megatrendu su bili „iznenađeni tom informacijom“, rekao je zamenik rektora tog Univerziteta, ali i dodao da „univerzitet normalno funkcioniše“. Ono što međutim ne funkcioniše normalno jeste internet-prezentacija Megatrenda, odnosno pojedine njene stranice koje se odnose na studiranje na navodnim Megatrend univerzitetima u Londonu, Beču i Japanu\n„Poslovna škola Zapadni London“ (West London Business School) se, prema zvaničnim navodima koji su preko noći uklonjeni sa internet-stranice Megatrenda, „nalazi u sastavnom delu univerzitetske mreže“. Ta londonska škola, „osnovana je u saradnji sa ‘Londonskom školom za biznis i finansije’ (The London School of Business and Finance – LSBF) i Škole za biznis i menadžment iz Grenobla (Grenoble Graduate School of Business – GGSB)“.\nJedna zgrada u Londonu – više od 140 kompanija\nNa istoj adresi registrovano je preko 140 kompanija, što može da ukazuje i na to da se ne radi o univerzitetskim kampusima, već o tzv. „Letter-Box Companies“. Takve firme uobičajene su u Velikoj Britaniji, ali i u drugim državama sa niskim poreskim stopama i jednostavnom procedurom za osnivanje privatnih preduzeća. Izvori DW u Londonu potvrdili su da se na adresama tih kompanija u Londonu ne nalaze ni „Megatrend univerzitet London“ni „Poslovna škola Zapadni London“.\nTagoviakreditacija Megatrend Mića Jovanović


Konsultativni sastanak Informisanje na manjinskim jezicima u kontekstu evropskih integracija – Poglavlje 23 - NDNV\nPosted on Mar 1 2017 - 12:43pm by admin\nJavni servisi moraju početi da poštuju zakon, a pre svega Radio-televizija Srbije koja u svoj program još uvek nije uvrstila i nacionalne manjine.\nUčesnici sastanka “Informisanje na manjinskim jezicima u kontekstu EU integracija – poglavlje 23” u Novom Sadu, zaključili su danas da je ta oblast nepravedno zapostavljena u procesima evropskih integracija i medijske reforme u Srbiji.\nObeshrabruje činjenica da se u Akcionom planu za ostvarivanje prava nacionalnih manjina, “nije govorilo o konceptu medijskih sloboda, položaja novinara i nezavisnim uredjivačkim politikama”, ocenjeno je na konsultativnom sastanku.\nIstaknuto je da je jedan od najvećih problema manjinskih medija finansijska održivost i da ne postoji “dobro vidljiv mehanizam kako će se finansirati informisanje na jezicima nacionalnih manjina”.\nSa sastanka je poručeno da javni servisi moraju početi da poštuju zakon, a pre svega Radio–televizija Srbije, koja u svoj program još uvek nije uvrstila i nacionalne manjine, iako je to je propisano Zakonom o javnim servisima.\n“Nije dovoljno da taj program bude kvantitativno zastupljen, već je bitno govoriti i o njegovom kvalitetu”, kazala je medijska ekspertkinja Žužana Serenčeš.\nUpozoreno je i da ne postoji mehanizam koji bi trebalo da zaštiti uredjivačku politiku u manjinskim medijima koje osnivaju Nacionalni saveti i da za tim rešenjima treba tragati i u sferi samoregulative i zakonske regulative.\n“Važno je da se ostvari medijski pluralizam u manjinskim medijima i da se ne dozvoli da celokupan proces manjinskog informisanja bude pod kontrolom Nacionalnih saveta”, kazao je predsednik Nezavisnog društva novinara Vojvodine Nedim Sejdinović.\nUčesnici su se složili da bi sva ova pitanja trebalo da se adresiraju i kroz donošenje nove Medijske strategije, predvidjene Akcionim planom za pregovaračko poglavlje 23, kao i kroz druge akcione planove.\n“Kada imamo izveštaje o realizaciji nekog akcionog plana, oni na papiru zvuče dobro, ali veoma često nemaju nikakvog dodira sa stvarnošću”, rekao je Sejdinović.\nOn je dodao da je potrebno da u sve te procese budu uključeni civilno društvo i predstavnici novinarskih i medijskih udruženja.\nKonsultativni sastanak organizovala je Vojvodjanska incijativa za EU, sastavljena od više nevladinih organizacija.\nVIEU zaključci sastanka o manjinskim medijima\nPravni okvir Srbije pruža dobre osnove za medijski pluralizam u manjinskim medijima i to treba iskoristiti, izjavila je danas savetnica medijskog odeljenja Misije OEBS a u Srbiji Ljiljana Breberina.\nOna je na skupu “Informisanje na manjinskim jezicima u kontekstu EU integracija – poglavlje 23” u Novom Sadu reklada zakoni pružaju četiri oblika organizovanja manjinskih medija – javni servisi, privatni mediji, mediji koje osnivanju fondacije ili nacionalni saveti i mediji civilnog društva.\n“Mediji civilnog društva su danas najmanje korišćen model, ali je to jedan od budućih odgovora na izazove u manjinskom informisanju i opstanak pluralizma u manjinskim medijima”, kazala je Ljijana Breberina.\nPredsednica Nacionalnog saveta slovačke nacionalne manjine Ana Tomanova Makanova upozorila je da nacionalni saveti ne mogu do kraja da učestvuju u procesima pristupanja Srbije EU, jer od 115 programskih aktivnosti unutar Akcionog plana za ostvarivanje prava nacionalnih manjina, imaju pravo da komentarišu i pišu izveštaje samo o njih 20.\n“Još veći je problem kada se radi o oblasti informisanja, gde od devet aktivnosti možemo da izvestimo samo o dve”, rekla je Ana Tomanova Makanova.\nOna je zamerila Ministarstvu kulture i informisanja što nacionalni saveti nisu znali da za poseban pravilnik za nacionalne savete u kojima se odredjuje njihova uloga u davanju mišljenja na projekte pristigle na konkurse i kritikovala to što su “nacionalni saveti tek iz izveštaja u Akcionom planu saznali da je izabran i predstavnik manjina u REM”.\nNačelnica odeljenja zaštitnika gradjana za prava nacionalnih manjina Violeta Ćorić rekla je da je proces privatizacije medija “morao da dovede do gašenja nekih manjinskih, pa i većinskih medija”, ali da sada najviše nedostaje “kvalitativna analiza programa u medijima koji su opstali”.\nMedijska ekspertkinja Žužana Serenčeš,podsetila je da je nakon procesa privatizacije prestala da postoji jedna četvrtina programa na manjinskim jezicima i da su identifikovano tri polja problema – “finansijska stabilnost i održivost”, nivo i obim informisanja i “kvalitet informisanja na manjinskim jezicima”.\nPredsednik NDNV Nedim Sejdinović upozorio je da se manjinsko informisanje suočava sa nekoliko kontradiktornih i paradoksalnih procesa, kao što je sufinansiranje medijskog sadržaja od javnog interesa putem konkursa i kašnjenje u izradi nove Medijske strategije koja se tiče i ovih medija.\nSastanak je organizovala Vojvodjanska incijativa za EU, sastavljena od više nevladinih organizacija.


Korporativna socijalna odgovornost - MOL Serbia\nKao međunarodna kompanija, poštujemo lokalne i nacionalne kulturne vrednosti i promovišemo saradnju i razmenu znanja, informacija, kao i najboljih iskustava MOL Grupe. Naši osnovni ciljevi podrazumevaju i rešenost da osiguramo ravnopravnost, mogućnost konstantnog učenja, kao i sigurno radno mesto za radnike MOL-a.\nBesplatno savetovanje o postavljanju dečijih sedišta na MOL servisnim stanicama.\nKompanija MOL Serbia je imala zadovoljstvo da usrećimo 150 mališana plesnom novogodišnjom predstavom “Deda Mrazova čarobna kuća”, kao i prigodnim paketićima.\nKompanija MOL Srbija u saradnji sa Srpskim komitetom za bezbednost saobraćaja, a uz podršku opštine Palilula i MUP-a Srbije, u vrtiću „Mali princ“ u Beogradu organizovala je akciju “Svaki korak bezbedan i lak”, u okviru koje je 134 mališana starijeg i predškolskog uzrasta bilo u prilici da stekne neophodna znanja o pravilnom i bezbednom učešću u saobraćaju.\nU okviru tradicionalne humanitarne akcije „Vozači velikog srca“ kompanija MOL Srbija donirala je ustanovama za decu bez roditeljskog staranja i decu sa posebnim potrebama širom Srbije više od 2 miliona dinara.\nMi verujemo da je jedan od ključeva našeg uspeha spoj međunarodnog iskustva i lokalne ekspertize. Poštujemo lokalne i nacionalne kulturne vrednosti i promovišemo saradnju i razmenu znanja, informacija, kao i najboljih iskustava MOL Grupe. Naši osnovni ciljevi podrazumevaju i rešenost da osiguramo ravnopravnost, mogućnost konstantnog učenja, kao i sigurno radno mesto za zaposlene u MOL-u. U kontaktu sa lokalnim zajednicama, činimo sve da postanemo pouzdan partner podržavajući javne akcije, važne programe, decu, kao i talentovane ljude.


Novi Sad, 14. Maj 2016. PR Objave: Saopštenje -\nNa 83. Međunarodnom sajmu poljoprivrede koji će se održati od 14. do 20. maja u Novom Sadu, Sberbank Srbija predstaviće ponudu subvencionisanih poljoprivrednih kredita i promovisati svoju liniju kredita namenjenih poljoprivrednim proizvođačima. Subvencionisani krediti za poljoprivrednike Sberbank Srbija odobravaju se na osnovu Uredbe Vlade Republike Srbije o raspodeli podsticaja u poljoprivredi i ruralnom razvoju u 2016. godini.\nSubvencionisani krediti za poljoprivrednike Sberbank Srbija odobravaju se na osnovu Uredbe Vlade Republike Srbije o raspodeli podsticaja u poljoprivredi i ruralnom razvoju u 2016. godini. Krediti se odobravaju u saradnji sa Ministarstvom poljoprivrede i zaštite životne sredine, a namenjeni su registrovanim poljoprivrednim gazdinstvima u aktivnom statusu. Maksimalan iznos kredita koji se može podići iznosi 5 miliona dinara za fizička lica, preduzetnike i pravna lica, odnosno 15 miliona dinara za zemljoradničke zadruge.\n„Krediti sa rokom otplate od jedne do tri godine i grejs periodom do godinu dana, odobravaju se i isplaćuju u dinarima - bez valutne klauzule uz fiksnu kamatnu stopu od 3% na godišnjem nivou i prvi put su dostupni poljoprivrednicima pod ovako povoljnim uslovima. Subvencionisani poljoprivredni krediti su ove godine namenjeni svim poljoprivrednim proizvođačima koji žele da investiraju u razvoj stočarstva, hrane za životinje, ratarstva, voćarstva, vinogradarstva, povrtarstva, kao i za modernizaciju poljoprivredne mehanizacije i opreme", istakao je Miodrag Stojanović, direktor Sektora prodaje i distribucije u Sberbank Srbija.\nPoljoprivredni proizvođači će, pored poljoprivrednih kredita subvencionisanih od strane Vlade Republike Srbije, biti u mogućnosti da u toku sajma na štandu Sberbank Srbija dobiju informacije i o drugim proizvodima za poljoprivrednike koji postoje u ponudi banke\nbanka, sajam, poljoprivreda, kredit, sberbank, sberbank srbija\nq: 19 - t: 0.04840 sec


Lenovo prenosni računari broj jedan po zadovoljstvu korisnika po istraživanju TBR Lenovo prenosni računari broj jedan po zadovoljstvu korisnika po istraživanju TBR – Personal magazin\nLenovo prenosni računari broj jedan po zadovoljstvu korisnika po istraživanju TBR\nNa osnovu opsežnih istraživanja Lenovo notebook računari biznis klase proglašeni prvim u zadovoljenu potreba korisnika Sudeći po izveštaju TBR (Technology Business Research) Lenovo je top 1 brand po zadovoljstvu korisnika…\nNa osnovu opsežnih istraživanja Lenovo notebook računari biznis klase proglašeni prvim u zadovoljenu potreba korisnika\nSudeći po izveštaju TBR (Technology Business Research) Lenovo je top 1 brand po zadovoljstvu korisnika u segmentu biznis klase notebook računara. Ovako dobar razultat bazira se na dobrim osobinama Lenovo računara u kritičnim oblastima kao što su kvalitet hardvera, pouzdanost i telefonska podrška.\nOsobine proizvoda konkurenata (snaga i slabost) ispitivane su kroz testove statističke značajnosti (tri testa) i GAP analize (dva testa). Nakon testova zaključeno je da je Lenovo zadržao hardverski kvalitet i pouzdanost – konkurentske snage iz prethodnog TBR izveštaja, a dodao dve nove pozitivne osobine iz oblasti tehničke podrške: podršku telefonom i Time-to-repare servis – za brzu realizaciju reklamacija. Odnos kvaliteta i pouzdanosti proizvoda odneo je veću ocenu 6.1 u rangiranju zadovoljstva u odnosu na prvog sledećeg konkurenta sa ocenom 5.9.\nJačanje pozicije Lenova na skali zadovoljstva korisnika objašnjava se otpornošću Lenova na silazne trendove koji su uticali na konkurenciju, posebno u poslednjih šest meseci. Lenovo uspešno drži liderske pozicije u pogledu kvaliteta hardvera, pouzdanosti i usluge tehničke podrške.\nU četvrtom kvartalu prošle godine, u vreme velike ekonomske recesije, zabeležen je negativnan uticaj na Brand name proizvode u pogledu smanjenja potrošnje, ređih plasiranja novih, inoviranih modela, prilikom čega potrošači imaju tendenciju da zaborave svoje ranije oduševljenje modelima tog proizvođača. Ovaj negativan uticaj tržišta je Lenovo zaobišao. Zbog svoje dugogodišnje reputacije dobrog kvaliteta ThinkPad proizvoda i pratećih servisa, u slučaju smanjenja budžeta, korisnici ne razmišljaju odmah o promeni branda, ali to ne znači uvek i lojalnost kupaca.\nTBR smatra da je Lenovo izvukao korist kroz politiku promovisanja jednog po jednog proizvoda u toku godine, u toku koje su konkurenti čekali da “izbace” potpuno inovirane proizvode što je uticalo da Lenovo bude izuzet iz opadajućih trendova zadovoljtva koji su pogodili konkurenciju u toku 2009. godine.\nLenovo ocene nastavljaju da se poboljšavaju. Kako je napredovanje stalni izazov Lenova, cilj postaje da se jak utisak zadovoljstva korisnika pretvori u vernost brandu. Izveštaj TBR “Ponašanje i zadovoljstvo korporativnih IT kupaca” je kvartalni izveštaj koji baziran na podacima prikupljenim u periodu 6 meseci, počev od drugog kvartala 2009. godine. U studiji su praćeni rezultati i razlike tri konkurenta, kompanija: Dell, HP i Lenovo.\nLenovo prenosni računari broj jedan po zadovoljstvu korisnika po istraživanju TBR was last modified: March 18th, 2010 by Redakcija\nKompanija Kingston Technology napravila je najbržu memoriju na svetu\nBesprekoran zvuk – Definitive Mythos XTR-50


Vijest dana - datum: 2018-10-05 SASLUŠANJE JOVANA VUKOTIĆA ZA RUBRIKU VJEROVALI ILI NE\nJovan Vukotić Vođu „škaljaraca” ispitivali o švercovanim patikama Jovan Vukotić odbio da odgovara na pitanja tokom saslušanja u beogradskom tužilaštvu po zamolnici Crne Gore, a u vezi sa utajom poreza od 22.800 eura, uz obrazloženje da je to ispod svakog nivoa\nKotoranin Jovan Jovica Vukotić odbio je juče da odgovara na pitanja tužioca u Beogradu, koji ga je saslušao po zamolnici crnogorskog tužilaštva zbog navodne utaje poreza. On nije želio da odgovara na pitanja, uz obrazloženje da su optužbe ispod svakog nivoa i da je tim povodom već dao izjavu. Potom je odlučio da se brani ćutanjem.\nPrema saznanjima „Dana”, crnogorsko tužilaštvo je zanimalo da li je platio PDV na markirane patike i firmiranu robu koju je ranije kupio radi prodaje u podgorički butiku V2. U spisima koje je crnogorsko osnovno državno tužilaštvo ustupio kolegama u Srbiji navodi se da su prikupljeni dokazi koji ukazuju na sumnju da je osumnjičeni izvršio krivično djelo koje mu se stavlja na teret na način što je 1. 4. 2014. godine, kao izvršni direktor i osnivač društva „V2“ d.o.o. Podgorica, Privrednom sudu u Podgorici podnio predlog za pokretanje stečajnog postupka nad predmetnim privrednim društvom.\n– Tom prilikom dostavljena je i izjava u pisanoj formi kojom osumnjičeni J.V. ovom sudu potvrđuje da firma „V2“ nema povjerilaca i dužnika, kao ni obaveza koje su dospjele u vrijeme podnošenja predloga. Takođe, sudu je dostavljen i spisak imovine društva „V2“ na dan 1. 4. 2014. godine, u kojem se navodi na dužnik nema imovine – navodi se u spisima.\nTužilaštvo tvrdi da je 4.aprila 2014.godine, odnosno dan nakon što je Privredni sud prihvatio predlog za pokretanje stečaja u firmi „V2“, registrovana firma „V2 – Multi brend“, čiji je osnivač i izvršni direktor Vukotićev bliski srodnik.\n– Utvrđeno je da je po osnovu kupovine skupocjene i firmirane garderobe za butik evidentirana ulazna faktura za firmu „V2 – Multi brend“ izdata od strane dobavljača „V2“ na iznos od 142.800 eura. Ovo ukazuje na sumnju da je preduzeće V2 d.o.o. Podgorica u trenutku predaje predloga za pokretanje stečajnog postupka, tačnije 3. 4. 2014. godine, kao svoju imovinu imalo robu u vrijednosti od 142.800 eura, što je suprotno izjašnjenju – izjavi J.V. od 1. 4. 2014. godine u kojoj se navodi da ovo privredno društvo nema imovinu. Navedeno ukazuje da stečajna uprava nije imala uvid u fakturu koju je „V2“ d.o.o. Podgorica izdala društvu „V2 – Multi brend“ na iznos od 142.800 eura, pa je na taj način izbjegnuto plaćanje pristiglih poreskih obaveza, koje na navedenu sumu iznose 22.800 eura – piše u spisima koje je crnogorsko tužilaštvo uz zamolnici dostavilo tužiocu u Beogradu.\nU međuvremenu je istražni sudija Osnovnog suda u Beogradu odredio pritvor Vukotiću zbog sumnje da je počinio krivično djelo falsifikovanje pasoša. Vukotić je negirao da je falsifikovanu putnu ispravu koristio na teritoriji Crne Gore i Srbije. Prema saznanjima „Dana”, tužiocu je ispričao da je lažni makedonski pasoš koristio u Španiji, Poljskoj i Turskoj.\nIspričao je da su turski policajci tokom rutinske kontrole utvrdili da se radi o falsifikovanom pasošu i da su ga odmah deportovali u Srbiju.\nOn nije saslušavan na okolnosti šverca narkotika u Grčkoj jer, kako nam je potvrđeno iz MUP-a Srbije, ta zemlja još nije uputila zahtjev za njegovu ekstradiciju.\nPrije nego što je sproveden u tužilaštvo, s njim su razgovarali i operativci srpske tajne službe, koje je interesovalo gdje se nalaze Igor Dedović i Igor Vukotić, kao i Stevan Stamatović, za čije je hapšenje zainteresovana i Srbija. Jovan Vukotić je kazao da ne zna ništa o njihovom kretanju, a na većinu pitanja je odbio da odgovori.\nPregovori sa svjedokom\nKako pišu „Novosti”, istražni organi u Srbiji pregovaraju sa potencijalnim svjedokom saradnikom u ovom slučaju. Kako su prenijeli beogradski mediji, Darko Vesković (38), zvani Prika, jedan od optuženih za ubistvo Blaža Đurovića (39) na Dušanovcu, navodno je odlučio da sarađuje sa istražnim organima. U ovom trenutku on ne može da dobije status svjedoka saradnika, ali je spreman da ispriča sve kako bi bio osuđen na manju kaznu. Kako saznaju „Novosti”, on bi svjedočio o ustrojstvu klana Luke Bojovića, brojnim likvidacijama i ulozi Jovana Jovice Vukotića u tim zločinima.


Sarena strana - datum: 2020-11-05 â PROSLAVA POLA VIJEKA RADA IPAK DOGODINE\nJu grupa Ju grupa otkazala koncert 29. novembra\nKoncert „Ju grupe“ najavljen za 29. novembar u beogradskoj Kombank dvorani pomjeren je za sledeću godinu. Slavljenički spektakl, kojim je trebalo da rokeri obilježe pola vijeka postojanja grupe, nije mogao da bude održan na pravi način usred pandemije.\nI pored svih nastojanja da „Ju grupa“ održi koncert 29. novembra, imajući u vidu važnost tog datuma, kada se navršava 50 godina od osnivanja najdugovječnijeg rok benda u ovom dijelu Evrope, očigledno je da u trenutnim ukupnim okolnostima taj značajan događaj ne bi mogao biti organizovan na zadovoljavajući način.\n– Izuzetno nam je žao što usled poznatih okolnosti na kraju ipak nećemo svirati 29. novembra u Kombank dvorani. To nam je bila velika želja. Ne preostaje nam ništa drugo nego da sačekamo iduću godinu, kada pripremamo veliki slavljenički spektakl u Beogradu, a o detaljima će javnost biti na vreme obaviještena - poručuju članovi „Ju grupe“.


Faktor | U Kantonu Sarajevo potvrđena tri nova slučaja zaraze koronavirusom, 11 oporavljenih\n23.06.2021. / 10:58\nTrenutno je na bolničkom liječenju 31 pacijent, i to na Kliničkom centru Univerziteta u Sarajevu 14, a u Općoj bolnici "Prim.dr. Abdulah Nakaš" njih 17. Nema pacijenata na respiratoru, niti onih koji koriste kiseoničku potporu disanju. U protekla 24 sata, sa bolničkog liječenja je otpušteno pet osoba.\nIz Doma zdravlja KS obrazložili su da je revakcinacija građana Pfizer vakcinama prolongirana na nekoliko dana. Očekuje se da će ove vakcine danas stići Zavodu za javno zdravstvo FBiH, koji će ih poslati Agenciji za lijekove BiH na provjeru, a nakon toga će vakcine biti distribuisane KS-u. Poručuju građanima da nema razloga za zabrinutost, jer će odmah po prijemu vakcina biti nastavljena revakcinacija. Ističu da se druga doza Pfizer vakcine, shodno uputama proizvođača, može aplicirati i do šest sedmica od prve vakcinacije. O ponovnom početku i terminima revakcinacije građani će biti blagovremeno obaviješteni putem Informacionog sistema zaduženog za pozivanje građana na vakcinaciju, kao i putem medija.\nMinistarstvo zdravstva KS i zdravstvene ustanove zahvaljuju građanima na saradnji i mole ih da nastave sa poštivanjem svih propisanih higijensko-epidemioloških mjera, saopćila je Press služba KS.\nZbog odsustva tri delegata odgođena sjednica Interresorne radne grupe za izmjenu Izbornog zakona


Posle Australijen opena te srebra na Olimpijskim igrama, Kerberova je osvojila i US Open.\nDruga Gren slem titula u sezoni dovela ju je do prvog mesta na ATP listi odakle je posle 186 nedelja skinula Amerikanku Serenu Vilijams.\nOna je prva teniserka osim Serene koja je osvojila više od jednog GS u sezoni, još od Belgijanke Žastin Enan 2007. godine. Kerber je postala druga nemačka teniserka nakon Štefi Graf koja je osvojila turnir na Flašing Medouzu, od 1996.\n"Gledala sam mnogo njenih mečeva i zapamtila da su svi bili veoma brzi. Čule smo se pre nekoliko dana, poželela mi je sreću u finalu. Ne znam da li mi je poslala i sada poruku jer ne znam gde mi je telefon, niti koliko poruka sam dobila. Ali uvek je bila moj idol i to sam joj rekla mnogo puta. Ona je veliki šampion", rekla je Kerber.\nNemica ima 28 godina, a u Njujorku je pobedom nad Karolilnom Pliškovom u finalu osvojila 3,5 miliona dolara.\n"Bile su ovo dve neverovatne nedelje. Borila sam se sa pritiskom jer su me svi pitali da li ću biti prva na listi. Bila sam pod pritiskom i sada jer sam igrala protiv teniserke koja me dobila pre dve, tri nedelje", rekla je nova najbolja teniserka sveta.\nKerber u karijeri ima ukupno devet WTA titula, a ove godine je igrala i finale Vimbldona.\n"Ovo je definitivno najuspešnija godina u mojoj karijeri. Jako sam srećna zbog ove pobede i osvojene Gren slem titule. Posle osvojenog Otvorenog prvenstva u Australiji u januaru, ovo je najvažniji trofej u mojoj karijeri. Biti svetski broj jedan i osvajanje GS titula je nešto o čemu sam sanjala još kao mala devojčica. Želim da se zahvalim divnoj publici, mojoj porodici i mom timu da divnoj podršci. Da nema njih ne bi bilo ni mog uspeha", zaključila je Kerber.\nHeroji XII dana: Gren slem na prvi pogled\nHeroj dana XI: Devojka zbog koje je Njujork zanemeo\nHeroj X dana: Nišikori hrli ka finalu


U italijanskoj opštini Capannori, Istraživački centar Zero Waste započeo je sprovođenje prve lokalne inicijative „Porodični izazov Nula otpada“ (eng. Zero Waste Families Challenge).\nU projekat je uključeno 85 porodica, ukupno 240 građana, koji imaju zadatak da smanje proizvodnju otpada u svom domaćinstvu što je više moguće, a količina proizvedenog otpada se meri na nedeljnom nivou. U Kapanoriju, porodice koje se pridruže ovom izazovu štede novac u okviru varijabilnog dela takse koju plaćaju lokalnom komunalnom preduzeću za upravljanje otpadom.\nPorodice koje kompostiraju hranu i organski otpad ostvaruju pravo na smanjenje takse u iznosu od 30%, dok porodice koje učestvuju u izazovu „Nula otpada“ ostvaruju i dodatno smanjenje, pri čemu rezultat toga bude ušteda od otprilike 80 – 90€ na godišnjem nivou za jedno domaćinstvo.\n„Plati koliko baciš“ (eng. Pay as You Throw) sistem koristi radio-frekvencijsku identifikaciju (RFID) za očitavanje i vrednovanje proizvedenog otpada unutar svakog domaćinstva, a u cilju smanjenja taksi koje domaćinstvo izdvaja za upravljanje otpadom. Ovaj sistem je dao rezultat jednom od najnižih cena poreza na otpad u regiji. Opština Kapanori u ovom konceptu prepoznala je šansu za smanjenje ukupne količine nastalog otpada i lokalnim porodicama pružila direktnu podršku i motivaciju da smanje nastanak otpada u svom domaćinstvu.\nSvake nedelje volonteri iz Istraživačkog centra pomažu porodicama u njihovim domaćinstvima da izmere i pravilno zabeleže količine proizvedenog otpada. Budući da porodice uključene u ovaj projekat dobijaju samo popust na račun za rezidualni otpad, ostale frakcije koje se mogu reciklirati se ne mere pre slanja na reciklažu. Međutim, porodice se ohrabruju da izmere i kese za reciklažu kako bi Istraživački centar imao uvid koliko plastike ove porodice koriste na nedeljnom nivou. Prosečna količina proizvedenog otpada u domaćinstvima koja učestvuju u izazovu iznosi 3,8 kg po članu porodice, dok prosečna količina u Kapanoriju iznosi 87 – 88 kg po stanovniku. Kapanori je jedan od evropskih gradova koji su ostvarili vidljive rezultate uvođenjem koncepta nula otpada.\nSmanjenje količine otpada koji se odlaže na deponiju gradu je donelo uštedu od 2 miliona evra u 2009. godini. Ušteđeni novac je usmeren na ulaganje u infrastrukturu za efikasnije upravljanje otpadom i smanjenje fiksnih tarifa za otpad od 20%. Takođe, finansirano je zapošljavanje 50 novih članova osoblja u „Ascit“-u, lokalnom operateru za prikupljanje otpada, povećavajući tako i zaposlenost u regionu. U periodu od 10 godina, ukupne količine otpada smanjene su za 40%, a stepen reciklaže se povećao na čak 82%.


Delegacija Narodne skupštine u NATO\nIzvor: JUGpress.com, 08.Nov.2019, 21:21\nU periodu od 6. do 8. novembra delegacija Narodne skupštine Republike Srbije bila u poseti Briselu. Poseta je organizovana i podržana od strane Odseka za javnu diplomatiju NATO-a, kao deo političkog dialoga i napora da se bolje predstave činjenice i objasni partnerstvo NATO-a Srbije.\nU okviru posete, srpski poslanici su posetili i sedište NATO-a gde su se sastali sa nizom visokih NATO zvaničnika. Tokom posete, srpski poslanici su se takođe susreli i sa ambasadorom Srbije pri NATO.\nAmbasador Tacam Ildem, pomoćnik generalnog sekretara NATO-a za javnu diplomatiju je ugostio delegaciju u sedištu NATO-a i tom prilikom podvukao...


Očekuje se veći priliv vode | Palelive.com\nPočetna Regija Višegrad Očekuje se veći priliv vode\nVIŠEGRAD – Narednih dana, poslije suvomrazice i otopljavanja snijega, očekuje se veći priliv vode u akumulaciono jezero Hidroelektrane (HE) “Višegrad”, potvrdio je direktor preduzeća “Hidroelektrane na Drini” u Višegradu Mile Lakić. “Akumulacija naše hidroelektrane spremna je da primi i, ukoliko treba, propusti bez ikakve štete svaku količinu vode koja stigne iz sliva Drine, a posebno iz akumulacionog jezera HE `Piva` koja umnogome diktira njen protok”, rekao je Lakić.\nNa Hidroelektrani “Bajina Bašta” kažu da je realno očekivati velike vode, ali se ne očekuje da to stvori veće probleme.\nDirektor hidrocentrale “Bajina Bašta” Radisav Matić kaže da je njihovo akumulaciono jezero spremno da primi vodeni plavni talas koji bi mogao biti prouzrokovan južnim vjetrom i naglim otapanjem sniježnog pokrivača.\nStručnjaci HE “Piva” nisu zabrinuti zbog mogućnosti naglog otapanja snijega.\nDirektor ove hidroelektrane Milan Radović kaže da je nivo vode u akumulaciji 50 metara ispod preliva i da treba najmanje 20 dana da se akumulaciono jezero napuni.\n“Trenutno radimo na biološkom minimumu i jedva čekamo otopljenje”, poručio je Radović.\nPrethodni članakPutevi prohodni – prioritet odvoz smeća\nNaredni članakKafane moje mladosti – Kafe “Bagrem” i bar “Kod Miše Ćele”


Brisel voljan da pogura Srbiju\nod Stefan96 taj Uto Jan 04 2011, 14:32\nBeograd -- Brisel je voljan da pogura Srbiju u procesu pridruživanja, saznaje "Blic".\nVlastima u Beogradu upućena je poruka da mogu da računaju na ustupak da za Srbiju bude manji vremenski razmak između dobijanja statusa kandidata i određivanja datuma za pregovore o članstvu, piše “Blic”.\nOdgovor vlasti na pozitivne signale iz Brisela jeste ubrazan rad na upitniku i akcioni plan. Međutim, Srbiji ta pogodnost neće biti data blanko.\nDa bi ispunila ambiciozan plan da Srbija ove godine dobije status kandidata, ali i datum za početak pregovora o članstvu u EU, Vlada će morati da uradi sve što je do sada samo obećavala, da uhapsi preostale haške begunce, sprovede reforme i istovremeno odgovori uspešno na upitnik Evropske komisije.\n“Ništa od toga ne bi smelo da fali”, kaže za “Blic” Milica Delević, direktorka Kancelarije za pridruživanje EU.\n„Moramo da izgradimo partnerski odnos sa EU i stvorimo povoljnu političku atmosferu gde će sve članice EU misliti da je priključenje Srbije prirodan korak“, kaže ona.\nOd 325 preporuka koje je Evropska komisija navela u izveštaju o napretku prošle godine, Vlada Srbije je izabrala pedeset najvažnijih i za njihovo ispunjenje napravila akcioni plan.\nRok za ispunjenje plana je polovina ove godine.\nVladimir Todorić, osnivač Centra za novu politiku, naglašava da je neophodno da najkasnije do 2013. godine Srbija dobije datum ili otpočne pregovore jer se tada usvaja budžet EU za narednih šest godina kojim se predviđa i budžet za potencijalne buduće članove EU.\nTo su glavni rokovi koje treba slediti ako Srbija želi da postane članica EU 2020. godine.\n„Status kandidata dobićemo ako uhapsimo Mladića ili ostvarimo napredak u pregovorima sa Kosovom. Datum za početak pregovora o članstvu je krucijalan trenutak jer se uspostavlja najdirektnija veza sa EU i on se dobija mnogo teže. Za dobijanje datuma je potrebno uraditi reforme čije sprovođenje ne mogu ni da zamislim ako na čelu ministarstava ostanu isti ljudi“, kaže Todorić za “Blic”.


Ovo su imena 120 poslanika novog zakonodavnog tijela | Info-ks.net\n13.03.2021 u 11:50\nPotvrda konačnih rezultata Ovo su imena 120 poslanika novog zakonodavnog tijela\nCentralna izborna komisija potvrdila je danas konačne rezultate izbora 14. februara, na kojima su objavljena imena 120 poslanika osmog saziva Skupštine Kosova. Konačnim rezultatima, Pokret Samoopredjeljenje će imati 58 poslanika, PDK 19, LDK 15, Srpska Lista 10, AAK 8, KDTP 2, VAKAT 1, NDS 1, SDU 1, JGP 1, IRDK 1, RI 1, PAI 1, LPRK 1.\nNajveći broj poslaničkih mandata osvojio je Pokret Samoopredjeljenje koji će u novom sazivu Skupštine imati 58 poslanika.\nDemokratska partija Kosova osvojila je 19 mandata, dok je Demokratski savez Kosova dobio 15 poslaničkih mjesta.\nStranka Ramusha Haradinaja, Alijansa za budućnost Kosova nalazi se na posljednjem mjestu od albanskih partija koje su uspjele da pređu izborni cenzus, a u osmom zakonodavnom tijelu Kosova zauzeće osam mjesta.\nSrpska lista osvojila je svih 10 rezervisanih mandata u Skupštini Kosova, dok još 10 mjesta pripada nesrpskim manjinama.\nBošnjaci će imati tri poslanika - po jedan Koaliicja "Vakat" - Rasim Demiri, Socijaldemokratska unija - Duda Balje i Nova demokratska stranka Emilije Redžepi.\nKosovska demokratska partija Turaka osvojila je dva mandata, a po jednog poslanika imaće i Romska inicijativa, Pokret za unapređenje položaja Roma i Aškalijska partija.\nPreostala dva mandata namjenjena manjinama osvojile su Jedinstvena goranska partija i Nova demokratska inicijativa, koja predstavlja egipćansku zajednicu.\nNakon potvrde rezultata, prema Ustavu Kosova, predsjednik Kosova, u ovom slučaju, vršilac dužnosti, Vjosa Osmani, u roku od 30 dana mora sazvati prvo zasjedanje skupštine, kako bi se formirale institucije koje proizilaze iz izbora.\nSpisak sa imenima 120 poslanika ovog parlamenta može se naći u nastavku.\nPoslaniciIzbori 2021Parlament Kosova\nAdem Hodža i Fadilj Gashi Nisu prisutna dva poslanika sa kojima Osmani ima sporazum\nSpremni smo! Poslanici iz nesrpskih zajednica potvrdili da će glasati za Vjosu Osmani\nPlenarna sjednica Novi poslanici u Skupštini Kosova položili zakletvu (UŽIVO)


ISTRAŽIVANJE MASTERINDEX SRBIJA 2015: Kartice se sve više koriste u inostranstvu - Nira Press\nPočetna » ISTRAŽIVANJE MASTERINDEX SRBIJA 2015: Kartice se sve više koriste u inostranstvu\nU Evropi su najposećenije destinacije London, Pariz i Istanbul. Srbi tradicionalno najviše posećuju Grčku (54 odsto ispitanika), Crnu Goru (20 odsto), Nemačku (14 odsto), Austriju (12,1 odsto) i Hrvatsku (11,9 odsto)\nOko 71,2 odsto aktivnih korisnika kartica u Srbiji putovaće u inostranstvo ove godine i to je blagi porast u odnosu na 69 odsto prošle godine. Glavni razlozi za putovanje su odmor (54,6 odsto), poseta članovima porodice (18,1 odsto), posao (13,5 odsto) i obrazovanje (6,4 odsto).\nOvo su samo neki od rezultata tradicionalnog MasterIndex istraživanja Srbija 2015., koje je sprovela kompanija MasterCard i koji su predstavljeni u susretu sa novinarima 16. juna u Beogradu. O najnovijim globalnim turističkim trendovima i najpopularnijim svetskim destinacijama, kao i o korišćenju kartica, govorili su Artur Turemka, generalni direktor kompanije MasterCard za tržišta Balkana, Jelena Ristić, direktorka prodaje za tržišta Srbije, Crne Gore i BiH, i Zoran Grubišić, ekonomista i prodekan za međunarodnu saradnju na Beogradskoj bankarskoj akademiji.\nArtur Turemka je predstavio i neke ključne rezultate istraživanja “Global Destinations Cities Index”. Ovo istraživanje je pokazalo da su u Evropi najposećenije destinacije London, Pariz i Istanbul. Istovremeno, najpopularnije destinacije među putnicima iz Srbije su one koje već tradicionalno najviše posećuju: Grčka (54 odsto ispitanika), Crna Gora koja je prvi izbor za petinu srpskih putnika, Nemačka (14 odsto), Austrija (12,1 odsto) i Hrvatska (11,9 odsto).